
«Lyriske  Digte  har  jeg  givet  mange  af  og  mellem  dem 
mange  Selskabssange ;  —  jeg  har  skjemtet  med  Jordens  Møje 
og  Daarligheder,  jeg  har  sjunget  om  Viin,  Elskov  og  Glæde, 
og  jeg  har  malet  Livets  Vej  mindre  tornefuld,  end  man  al- 
mindelig  maler  den,  men  saadan  som  jeg  har  fundet  den. 

J.  Zetlitz. 


UDGIVERENS  FORORD. 


iLn  af  det  «norske  Selskab>s  yngste  Digtere  er 
/ens  Zetlitz.  Det  er  som  tilhørende  denne  Kreds, 
opdraget  og  udviklet  under  dens  Traditioner ,  han 
har  faaet  sin  Betydning.  Han  har  nogle  Stænk  af 
Wessels  Humor  og  saftige  Lune,  han  ruster  sig 
med  Bruns  Nordmannaaand,  naar  han  vil  synge 
patriotiske  Sange,  han  har  som  flere  andre  af  Da- 
tidens Digtere  i  England  tåget  Mønstrene  til  sine 
beskrivende  Digte,  han  er  i  sit  Liv  og  i  sin  Digt- 
ning  en  Type  for  det  gemytlige,  noget  principløse 
Liv,  som  <:det  norske  Selskab»s  Mænd  kappedes 
om  at  lovprise,  han  blev  den  frugtbareste  af  dette 
Selskabs  talrige  Visedigtere,  og  han  blev  herhjemme 
en  trofast  Talsmand  for  den  Norskhedsfølelse,  som 
de  unge  Nordmænd  netop  var  bleven  sig  klart  be- 
vidst  under  sit  Ophold  i  Kjøbenhavn. 

Jens  Zetlitz  blev  født  i  Stavanger  den  26de 
Januar  1761  og  kom  14  Aar  gammel  ind  paa  Ber- 
gens Latinskole.  Under  sin  Skolegang  her  lærte 
han  at  kjende  Nordal  Brun,  der  fattede  Interesse 
for  den  livlige,  letnemme  Gut  og  hjalp  ham  ved  for- 
skjellige Anledninger.  Der  voksede  senere  frem  et 
Venskab    mellem    de    to   Mænd,    der   vårede    Livet 

igjennem.  Sin  første  Digtsamling  (1789)  tilegnede 
Zetlitz  sin  Velynder;  han  skrev  Bruns  Biografi,  me- 
dens denne  endnu  levede,  og  han  sang  et  Minde- 
digt  over  ham  ved  hans  Død. 

I  1780  blev  Zetlitz  dimitteret  til  Universitetet, 
men  vendte  allerede  Aaret  efter  igjen  ti! hage  til 
Norge.  Han  levede  nu  i  to  Aar  i  Nærheden  af 
Drammen  som  Huslærer  hos  Sorenskriver  de  Stock- 
fleth,  Forfatteren  af  «Heimatkomsten».  Derefter 
kom  Zetlitz  som  Huslærer  til  en  Kjøbmand  i  Aren- 
dal, hvor  han  var  i  tre  Aar.  I  1786  reiste  han  til 
sin  Fødeby  Stavanger,  hvor  han  i  to  Aar  levede  af 
Privatundervisning,  og  først  i  1788  saa  han  sig 
istand  til  igjen  at  tåge  tilbage  til  Kjøbenhavn,  hvor 
han  nu  tog  Andeneksamen  og  Aaret  efter  theologisk 
Embedseksamen.  I  1790  blev  Zetlitz  personel  Ka- 
pellan hos  Sognepræst  Bull  til  Ly  paa  Jæderen,  med 
hvis  Datter  han  var  bleven  forlovet;  han  giftede  sig 
Aaret  efter.  I  Aaret  1800  blev  han  Sognepræst  til 
Vikedal  og  i  1 8 1 1  til  Hviteseid,  hvor  han  døde 
den    14de  Januar   182 1. 

Allerede  i  1781  skrev  Zetlitz  Digtet  «En  norsk 
Vinter»,  der  i  omarbeidet  Form  blev  optaget  i  hans 
«Digtsamling  iste  Del»,  der  udkom  1789.  Et  an- 
det beskrivende  Digt,  «Grevskabet  «Karenslyst»,  ud- 
kom 1788  og  blev  ogsaa  optaget  i  Samlingen  af 
1789.  «Emnet  til  dette  Digt,»  siger  Forfatteren  i 
Fortalen,  «er  en  Plet  Jord,  hvis  største  Længde  er 
50  og  hvis  største  Brede  15  Skridt.»  Beskrivelsen 
gjaldt  en  liden  0  paa  Lyststedet  Malle  nær  Sta- 
vanger, som  Frøken  Karen  Ankerman  Smith  havde 
opdyrket. 

Den  beskrivende  Digtning  var  meget  yndet  af 
de  norske  Digtere  i  Slutten  af  forrige  Aarhundrede. 
Tullin  havde  ført  an,  og  Storm,  Cl.  Frimann,  Zet- 
litz  og  andre  fulgte  trolig  efter.     I  1798   skrev  Z et- 

litz  «Morgenen»,  som  kan  henføres  til  denne  Gruppe, 
i  1799  «En  norsk  Høst»  og  noget  senere  «Egenæs». 
Egenæs  var  en  Markstrækning  nær  Stavanger,  der 
fra  1 77 1  af  var  bleven  bortfæstet  til  Løkker.  Til 
Digtet  var  knyttet  43  udførlige  Anmærkninger,  der 
optog  14  Sider;  selve  Digtet  var  40  Sider.  De  4 
andre  her  nævnte  beskrivende  Digte  varierer  i 
Længde  mellem  16  og  54  Sider.  Som  Prøve  paa 
hans  beskrivende  Digtning  er  «En  norsk  Vinter» 
optaget  i  dette  Udvalg. 

Som  Tilfældet  var  med  Tullin,  Wessel  og  flere 
andre  af  de  norske  Digtere  i  den  Tid,  var  det  for 
en  stor  Del  engelske  Mønstre,  Zetlitz  holdt  sig  til. 
Mottoerne  saavel  til  «En  norsk  Høst»  som  til  « Ege- 
næs ^  tager  han  fra  Thomson,  og  i  sine  Digte  næv- 
ner  han  baade  Thomson  og  Young. 

«Jeg  synger  Norges  Høst  og  Høstens  Glæder, 
Den  travle  Flids  Belønning.      Leed    mig  Du 
Camæne!   i  de  Fodspor  Barden  træder. 
Hvis  Sange  Efterslægter  kom  ihu  1 
Leed  mig,   om  ei  til   Thomsons  Digterhæder 
(Den  svage  Fod  Parnassets   Top   ei  naaer) 
Dog  leed  mig  i  de  Fodspor   Thomson  træder.» 

Med  disse  Ord  begynder  Zetlitz  «En  norsk  Høst». 
I  Digtsamlingen  af  1789  var  der  en  Gruppe 
Digte,  som  Zetlitz  selv  kaldte  «Satiriske  Digte», 
skjønt  deres  Indhold  er  ligesaameget  af  komisk  som 
af  satirisk  Natur ;  af  disse  Digte  er  i  dette  Udvalg 
optaget  «Veddeløbet»  (Side  11),  og  af  hans  Digte 
fra  senere  Aar  hører  «De  ædle  Jyder»  (Side  45) 
ligeledes  til  denne  Gruppe.  «Hvorvidt  jeg  i  mine 
satiriske  Digte  har  været  heldig,  veed  jeg  ikke,» 
siger  Zetlitz  selv;  «kun  det  veed  jeg,  at  det 
er  meget  vanskeligt  at  skrive  gode ,  men  mere 
vanskeligt  aldeles  ikke    at    skrive    Satirer.»       Pet    er 

selvfølgelig  Wessel,  som  i  denne  Digtait  er  hans 
Forbillede.  Men  i  disse  komiske  Digte  staar  Zetlitz 
langt  tilbage  for  Wessel ;  han  manglede  den  finere 
Aandsuddannelse,  der  er  en  nødvendig  Forudsæt- 
ning  for  denne  Digtart,  og  han  falder  ofte  ned  i 
det  platte  eller  fortaber  sig  i  Vidtløftigheder.  Til 
at  satirisere  havde  ellers  Zetlitz  megen  Lyst,  som 
ogsaa  hans  egen  Udtalelse  viser.  Denne  Lyst  hængte 
sammen  med  hans  oppositionelle  Natur  og  kommer 
tilsyne  paa  de   forskjelligste  Steder  i  hans  Digte. 

De  af  Zetlitz'  Digte,  man  nu  nærmest  tænker 
paa,  naar  man  nævner  hans  Navn,  er  hans  lystige 
Selskabsviser.  Otti-  og  Nitiaarene  i  forrige  Aarhun- 
drede  var  Selskabssangenes  og  Drikkevisernes  Glans- 
periode. I  alle  Tonearter  besang  man  Vinens  Gud 
og  en  glad  Rus.  Vin  og  Kjærlighed,  Sundhed, 
Venskab,  et  uøisomt  Sind  lovpristes  som  Livets 
høieste  Visdom,  og  naar  man  saa  vilde  være  rigtig 
moralsk,  tog  man  med  «Dyden /,  saadan  i  sin  Al- 
mindelighed.  Øieblikkets  Livsnydelse ,  den  glade 
Letsindighed,  som  hævder,  at  man  skal  tåge  Dagen, 
som  den  kommer,  p)aa  noget  høiere  end  dette 
grundlagde  man  ikke  Livets  Lykke.  Man  skulde  se 
til  at  faa  ud  af  Livet  saamegen  Nydelse  som  mu- 
ligt,  men  forresten,  hvordan  det  saa  gik,  tåge  det 
med  sorgløs  Ro  og  Ligegyldighed,  thi  «alting  jævnes, 
naar  man  dør».  Det  var,  som  om  Folk  var  betagne  af 
en  Slags  Galskab,  og  selv  alvorlige  Mennesker  tog 
Del  i  den  almindelige  jubelhymne  over  de  samme 
tomme  Glæder.  Jonas  Rein,  «den  sande  Sorgs 
uforlignelige  Sanger» ,  skrev  Drikkeviser,  den  alvor- 
lige Storm  ligedan,  og  selv  den  gravitetiske  Brun 
sang,  tyve  Aar  efterat  han  var  bleven  Velærværdighed : 

«Lad  saa   Daaren   drikke   Vand, 
Skjænker  Vin  udi  Glasset  til  Randen! 


Norges  Land   er  ingen   Ørk, 

Glæden  fødes  og  der  ud  af  selve  Naturen. 

Være  hvo   som   vil  en   Tyrk, 

Sidde  tørstig  og  vranten   og  sturen.» 

Den  gladeste  blandt  alle  de  glade  Visedigtere 
var  Zetlitz.  Hans  Selskabssange  kunde  tælles  i 
snesevis,  og  der  var  ingen  Digter,  hvis  Viser  var 
saa  yndede  under  selskabelige  Sammenkomster  som 
Zetlitz'.  Han  eier  da  ogsaa  i  særlig  Grad  Evnen 
til  at  besynge  den  udelte  Glæde.  Der  findes  ikke 
hos  ham  nogen  grædefærdig  Sentimentalitet  som 
hos  den  danske  Digter  Rahbek,  intet  Suk,  ingen 
Længsel,  ingen  alvorlig  Tanke,  ikke  et  Fnug  af 
noget,  der  kunde  formørke  Jubelen.  Han  er  den 
freidigste,  lystigste,  mest  overgivne  Sanger  og  Drikke- 
broder;  han  ser  idel  Lykke  og  Solskin,  saa  at  skal 
man  i  det  hele  tåget  udtale  Ros  over  en  Drikke- 
vise, da  er  Zetlitz  Manden,  som  fortjener  den. 
Selv  ikke  Tanken  paa  «Dagen  derpå»  har,  ligesom 
Tilfældet  er  med  Bellraan  og  flere  af  vore  svenske 
Sangerbrødre  i  samme  Sangart,  nogensinde  formaaet 
at  lægge  nogen  Dæmper  paa  hans  Livslyst.  Det 
kan  ikke  nægtes,  at  der  er  lyrisk  Sving  og  Stem- 
ning i  disse  hans  Viser. 

Men  spørger  vi  om  det  Livssyn,  den  Tanke- 
gang, der  møder  os  i  disse  Sange,  da  er  det  gjen- 
nemgaaende  dette: 


'O' 


«i\Iit  Ønskes  Maal  er  kun   en  kjølig  Kjelder, 
Hvor  Vinen  ingen  Skade  ta'r, 
Et  Fad,   som  fyldes  atter,   naar  det  hælde.r. 
Et  Huus,   som  tætte   Vægge  har. 
Et  roligt  Sind   —   en  Munterhed, 
Som  følger  mig  til   Gravens  Bred.» 
Eller: 

«Jo   vist  har  jeg  mit  Ønske:   blide   Dage 
os:   ei   for   faa,   en   munter    Vennekreds 
Saa  meget  Lune,   at  jeg  kan  behage, 
Saa  megen  Viisdom,   at  jeg  er  tilfreds, 
Saa  meget  Guid,   at  Bollen  tør  ei  bliver, 
Den   Magt,   at  jeg  kan   sige:   Fyld  mit   Glas! 
Den  Ære,   som  oprigtigt  Venskab  giver, 
Og  Musens  Bistand  til  uskyldigt  Fjas.» 

Eller: 

«Lyksalighed  er  Jordens  Maal  — 
Viins,   Venskabs,  muntre  Pigers  Skaal.» 

Eller: 

«Nei:   skjælve  ei  for  Daarens  Dom, 
Og  tåge  Dagen,   som   den  kom. 
Er  meer  end   Guid   og  Ære   værd. 
Og   det  dig  røver  Ingen.» 

Eller  kort  og  godt: 

«Om   du   vil   være   viis,   min   Ven, 
Saa  nyd   din   Ungdoms  muntre   Dage. 
Den   Stund,   som   engang   svinder  hen, 
Skal  aldrig  komme   meer  tilbage.» 

Man  kan  ofte  føle  sig  forarget  over  en  saadan 
Løssluppethed,  der  ikke  levner  Rum  for  en  eneste 
alvorlig  Tanke.  Man  maa  dog  ikke  tro,  Zetlitz  er 
værre  end  andre;  han  er  hellere  bedre,  forsaavidt 
som  hans  Glæde  er  mere  ren  og  ægte,  og  man  kan 
ikke  nægte  for,  at  denne  friske  Begeistring  over 
Livets  Skjønhed  og  Glæde,  dette  uforstyrrelige  glade 
Humør,  som  er  Gnindakkorden  i  alle  hans  Selskabs- 
sange,  ofte  virker  smittende..  Der  kom  en  Tid 
nærmest  efter  Selskabsvisetiden,  da  det  blev  paa 
Moden  i  de  mest  klynkende  og  sønderrivende  To- 

ner  at  besynge  sine  Savn  og  Længsler,  Elskovens 
Smerte  og  al  Verdens  Jammer.  Ingen  vil  nægte, 
at  denne  Retning  i  Literaturen  har  tilført  Menneske- 
slægten  en  ganske  anderledes  større  og  rigere  Ud- 
vikling  end  Viseperiodens  Digtning;  men  ligeoverfor 
al  den  Svulst  og  uægte  Følelse,  som  har  fulgt  denne 
senere  Retning  i  Literaturen,  vil  Tonerne  fra  en  af 
de  gamle  Selskabssange  ofte  virke  som  en  Befrielse. 

Erindre  maa  man  ogsaa,  at  hine  Tiders  Drikke- 
viser ikke  netop  maa  tåges  efter  Bogstaven.  Det 
er  bleven  sagt,  at  «den  Vin,  man  nød,  blev  mere 
besungen  end  drukken»,  og  saaledes  kan  det  vel 
ogsaa  have  været  med  de  øvrige  Begeistringsudraab ; 
man  kan  ikke  tåge  dem  ligefrem  som  Troesbekjen- 
delser,  og  Livets  Virkelighed  var  nok  temmelig  for- 
skjellig fra  et  saadant  overdaadigt,  syngende  og 
drikkende  Selskabsliv,  som  Zetlitz'  og  andres  Viser 
nærmest  skulde  pege  hen  paa.  Selskabslivet  er  sikker- 
lig i  en  ganske  anden  Grad  flot  og  luxuriøst  i  vore 
Dage  end  dengang,  selv  om  vi  ikke  nu  besynger 
det  i  Prisdigte.  Maa  vi  saaledes  end  slaa  meget 
af,  har  dog  disse  Digte  altid  noget  tilsvarende  i 
Virkeligheden,  og  vi  ved  ogsaa  fra  andre  Kilder,  at 
en  vis  materialistisk  Livsnydelse  var  temmelig  al- 
mindelig  i  hine  Tider,  Blandt  Zetlitz'  mest  yndede 
Selskabssange  kan  nævnes:  «Jeg  synger  gjerne  om 
Kongers  Magt»  (vSide  21),  «Til  Jordens  Lykke  blev 
Druen  til»  (Side  25),  «At  Slyngler  hæves  til  Ærens 
Top»  (Side  27),  «Mit  fulde  Glas,  og  Sangens  raske 
Toner»  (Side  31),  «Hvor  saare  lidet  vil  der  til, 
for  lykkelig  at  være»   (Side   32). 

I  disse  Slags  Viser  er  Zetlitz  vittig  og  humo- 
ristisk, navnlig  naar  han  vil  flette  ind  noget ,  som 
giver  sig  ud  for  at  være  Moral  og  Alvor,  men  som 
kun   staar    der    for    at    gjøre   wSpøgen    end    lystigere. 

Paa  saadanne  Steder  har  han  en  vis  Lighed  med 
Wessel.      Zetlitz    er  aldrig  ræd    for    sit    eget   Skind. 

«Jeg   synger,  jeg  leer   og  jeg   spøger, 
Og  stundom  jeg  tømmer  mit  Glas, 
Imellem  randsager  jeg  Bøger, 
Som  tiest  jeg  farer  med  Fjas; 
Ja  Fjas,   det  er  Saucen  paa  Livet,  >/ 

det  er  hans  egne  Ord,  og  han  generer  sig  ikke  for 
at  tillægge  sig,  hvilke  Daarskaber  det  skal  være, 
hvilke  han  da,  paa  en  Maade,  som  man  ikke  rigtig 
ved,  enten  det  er  Alvor  eller  Skjemt,  behager  at 
kalde  Livets  høieste  Visdom.  Man  træffer  saaledes 
paa  mange  Steder  en  vis  Selvironi,  der  ligeledes 
minder  stærkt  om  Wessel.  Engang  skrev  han  et 
Sørgedigt  over  en  vis  Lucas  fra  Pisek,  en  Mand, 
«som  tælled'  kun  med  Rus  sine  talrige  Dage».  «Vil 
De  ogsaa  give  denne  i  Trykken?»  sagde  en  af 
mine  Venner,  som  læste  den  i  Manuskriptet;  jeg 
bejaede  det,  og  han  korsede  sig  —  De  har,  blev 
han  ved,  slet  ingen  Omsorg  for  Deres  Rygte,  De 
giver  selv  deres  Fiender  Vaaben  i  Hænderne,  og 
man  vil  for  dette  og  mere  udraabe  Dem  for  en 
Libertiner  —  offentlig  at  synge  en  Klagesang  over 
en  Mand,  som  i  115  Aar  havde  havt  25,700  og  jeg 
veed  ikke  hvor  mange  flere  Ruus,  og  som  lykkelig 
døde  uden  Lægers  Mellemkomst»    o.   s.  v. 

Ved  Siden  af  Vinen  spiller  Kjærligheden  en 
fremtrædende  Rolle  i  Zetlitz'  Sange;  men  det  er 
altid  kun  den  lykkelige  Kjærlighed,  aldrig  den  ulykke- 
lige, han  besynger.  Piger  og  Vin,  Piger  og  Favn- 
tag,  Kys  og  Elskerinde,  det  er  Udtryk,  der  vender 
saa  ofte  tilbage  i  hans  Viser,  at  man  skulde  tro, 
det  var  en  letfærdig  Mand,  vi  havde  for  os.  Men 
det  er  i  Virkeligheden  den  huslige  Lykke,  saadan 
som  den  var  falden  i  hans  egen  lykkelige  Lod,   han 

vier  sin  Lov.  Og  i  disse  Sange  møder  vi  en  lykke- 
lig Mands  varme  Hjerte  og  Kjærlighed.  Hans  Hu- 
strus Navn,  Elisa,  forekommer  i  en  Rækkc  af  hans 
Viser.  Hun  skjænker  Vinen  i  hans  Bæger,  og  han 
tømmer  det  til  hendes  Ære: 

^]^S  synger  gjerne,  o  Elskov!   dig, 

Din  rene  Lyst  og  din   ømme  Smerte, 

Og  disse  Toner  Elisa  mig 

I  kjælne  Arme  indsluttet  lærte; 

Om  Elskovs  Glæde 

Hun  bød  mig  qvæde, 

Og  selv  hun  skjænkte  mig  Elskovs   Glæde, 

Forelsktes  Skaal.» 

Hans  Hjems  Lykke  blev  imidlertid  brat  forstyr- 
ret, idet  hans  Hustru  døde  1801  efter  ti  Aars  Ægte- 
skab.  Hvor  dybt  dette  Dødsfald  har  grebet  ham, 
kan  vi  se  af  det  rørende,  vemodige  Digt  «Til  min 
Ven  Scheel,  ved  hans  Kones  Grav»  (Side  65),  der  er 
et  af  de  smukkeste  lyriske  Digte  fra  den  Tid.  Skjønt 
Zetlitz  i  1802  indgik  et  nyt  Ægteskab,  blev  dette 
Tab  aldrig  erstattet.  Den  Livets  Lyst  og  Freidig- 
hed,  som  karakteriserede  Zethtz'  tidligere  Liv  og 
Digtning,  er  forsvunden.  De  yderlig  faa  Digte,  der 
er  fra  hans  Haand  efter  den  Tid,  er  næsten  alle- 
sammen af  alvorlig  eller  vemodig  Natur,  og  naar  han 
en  enkelt  Gang,  f.  Eks.  i  «  Selskabssang  1 803  »  (Side  64), 
forsøger  sig  i  de  gamle  Toner,  da  er  det  ikke  Jubelen, 
men    den    matte  Vemodsklang,    der    lyder    mod  os. 

Der  er  ingen  af  det  norske  Selskabs  Digtere, 
der  i  Frihedstrang  og  national  Begeistring  staar 
Brun  saa  nær  som  Zethtz.  Overalt  i  hans  Digte 
møder  vi  hans  ureflekterede  Kjærlighed  til  Føde- 
landet: 

«Det  bedste  af  Jordklodens  Lande 
Til  Fødeland  faaet  jeg  har.» 


x 


Han  har  ligesom  Brun  i  rungende,  skjønt  ikke  netop 
saa  vellykkede  Nationalsange  besunget  Norges  Her- 
lighed,  han  har  ophøiet  Nordmændenes  Fortrin  og 
gode  Egenskaber,  han  har  lovprist  Landets  Frihed 
og  dets  Odelsret  og  derunder  faaet  Anledning  til 
at  hudflette  andre  Landes  Adelsherredømme: 

«Og   du,   min   lykkelige   Ven, 
Som  ingen  Jorddrot  plager. 
Som  udelt  ta'r  Velsignelsen, 
Der  modnes  paa  din  Ager, 
Held  dig,   din   Odel  stige  ned 
Til  frie  Børn   i   tusind  Led.> 

«Feudal-Systemets  mangehaande  stygge, 
Naturens  bedste  Søn   fornedrende 
Ulykker  flygted'   fra  den  milde  Skygge, 
Som  Odelsret,   det  sande  Frihedstræ, 
Opelsket  af  den  kloge  Håkons  Hænder, 
Udbreded'   over  Håkons  Fødeland.» 

«Held  dig,   som  kan  med  egne  Øxne  pløie 
Nedarvet  Odelsjord,   held  dig,   som  kan 
Det  Brød,   der  krydres  af  din  lette  Møie, 
I  Tryghed  æde,  lykkelige  Mand.» 

Disse  fire  Linjer  vender  tilbage  fire  Gange  i  Slutten 
af  Digtet   «En   norsk  Høst». 

Zetlitz  arbeidede,  ligesom  Brun  og  andre,  for 
at  skaffe  Norge  et  eget  Universitet  og  større  natio- 
nal Selvstændighed  paa  forskjellige  Omraader.  Han 
indtog,  ligesom  Brun,  et  udpræget  norsk  Standpunkt, 
der  i  visse  Tilfælde  kom  i  et  Modsætningsforhold 
til,  hvad  man  i  Danmark  fandt  ønskeligt;  med  sit 
aabne  og  ligefremme,  noget  uvorne  Væsen  gik  han 
paa  med  en  Hensynsløshed  og  Ugenerthed,  der 
gjorde  ham  ilde  likt  hos  ^Magthaverne  i  Kjøbenhavn. 
Han  var  ikke  i  nogen  synderlig  Gunst  og  blev  sent 

og  kun  daarlig  befordret.  Han  ønskede  gjerne  at 
blive  Præst  i  Stavanger,  hvor  han  havde  saamange 
Venner  og  bekjendte,  engang  havde  han  ogsaa 
faaet  Løfte  paa  dette  Kald;  men  han  blev  altid 
forbigaaet. 

Zetlitz  havde  noget  af  P.  A.  Heibergs  opposi- 
tionelle  Aand.  Han  førte  tidt  og  ofte  Frihedens 
Sprog  i  Munden,  og  i  den  «lange  Vise»  (Side  54), 
hvor  han  efter  Wessels  Forbillede  aflægger  Besøg 
hos  alle  Nationer,  er  det  netop  de  Folk,  der  har 
kjæmpet  for  sin  Frihed,  Amerikanerne,  Englænderne, 
Franskmændene,  Polakkerne,  Schweizerne,  hvis  Pris 
lyder  høiest,  medens  han  i  samme  Sang  faar  An- 
ledning til  at  ønske : 

«Gid  al  Jordens  Adel  kunde 
Blive  Borger,   blive  Bonde.» 

At  han  kunde  føre  et  fritalende  Sprog,  som 
har  megen  Lighed  med  P.  A.  Heibergs ,  og  som 
ikke  kunde  klinge  behageligt  paa  høiere  Steder, 
viser  bedst  hans  Vise : 

«At  Slyngler  hæves  til   Ærens  Top, 

At  Smiger  mæskes   og  Sandhed  tigger, 

At  Rige  sluge  den  Arme   op. 

Og  Dyden  nøgen  paa  Gaden  ligger, 

At  Baand  og  Stjerne 

Og  tomme  Hjerne 

Forenes   ofte,  ja  meer  end  gjerne, 

Det  seer  man   tit.» 

Der  var  dog  ingen  rigtig  Konsekvense  i  hans 
oppositionelle  Frihedsbegeistring,  og  skjønt  han 
vistnok  var  af  en  uforfærdet  Natur,  gik  hans  Fri- 
talenhed  altid  Side  om  Side  med  de  almindelige 
trivielle  og  krybende  LoyaHtetsudbrud,  som  f.  Eks. 
i  Digtet   «Frihed»   (Side   26). 

Helt  komisk  lyder  det,  naar   Zetlitz    paa  Kon- 
gens Fødselsdag   1798   synger: 

«Der  var  en  Tid,   den  er   ei  meer, 
Da  Intet  mindre  kræved' 
End  det,   at  styre  Mennesker; 
Thi  naar  kun  Fyrsten  le  ved'. 
Sin  Dont  han  altid  voxen  var; 
Skjøndt  nu  Tyran   og  nu  en  Nar, 
Hans  Ros  man   dog  til  Skyen  bar 
Og  for  hans  Vælde  bæved'. 

Om  Konge  da  i   Orde  kom 
For  Dyder  uden  Lige! 
Om  da  hans  Lov  gik  snaksom  om 
Paa  hele  Jorderige;  1 

Om  da,  naar  han  fik  Fødselsdag, 
Kanoners  Dundren,   Skandsens  Flag 
Opbød  til  tvungent  Glæde-Lag, 
Ei  meget  vilde  sige. 

Men  nu,   da   Øie,   IMund   og  Haand 
Er'   dadlesyge  rede, 
Hvert  Gran  af  Feil  hos  Purpur-Mand 
At  spore   og  udsprede ; 
Nu,   trods  det  Diadem  han  bær. 
At  vorde,   hvad  Kong  Christian  er. 
Sit  Folk,   og  hele  Jorden  kjær, 
Det  maa  dog  Hæder  hede. 

Lyksalig  Du,   Fa'r  Christiani 
Din  Dag  er  almeen  Glæde. 
Lyksalig  vi!   vi  glade  kan 
Din  Lovsang  sanddru'   qvæde. 
O!   var  hver  Fyrste,   hvad  Du  er. 
Sit  Folk  og  hele  Jorden  kjær; 
O!   var  hvert  Folk,   hvad  dine  er; 
Vord  aarsæl  mellem  Glæde.» 

Saalangt  kunde  Kongeloyaliteten  strække  sig. 
Vi  ved,  at  Kristian  den  yde,  da  dette  Prisdigt  blev 
•skrevet,  i  næsten  en  Menneskealder  havde  været  en 
vanvittig  Stakkar,  der  ingen  Del  havde  i  Landenes 
Styrelse. 

Sine  Selskabsviser  har  Zetlitz  skrevet  for  Em- 
beds-  og  Borgerstanden.  Men  ligesom  Claus  Fri- 
mann har  han  ogsaa  udgivet  en  Digtsamling ,  der 
specielt  er  bestemt  for  Almuen,  og  som  udkom  i 
I7Q5  under  Titelen  «Sange  for  den  norske  Bonde- 
stand». I  denne  Digtsamling  er  det  fornemmelig, 
hans  patriotiske  Følelser  træder  frem  for  os.  Bogen 
tilegnede  han  Christopher  Jeltnæs  i  Hardanger,  «fordi 
han  var  den  agtværdigste  Bonde,  som  jeg  da 
kjendte.»  I  1812  udkom  Bogen  i  andet  Oplag  og 
blev  da  tilegnet  Kirkesanger  i  Kviteseid  Ole  Bjørnsen, 
den  senere  Storthingsmand,  og  for  at  hædre  Bjørn- 
sen havde  Zetlitz  i  Digtsamlingen  optaget  nogle  faa 
af  Bjørnsens  Digte. 

Denne  Digtsamhng  har  henimod  80  Digte,  af 
hvilke  en  hel  Del  er  af  belærende  Art,  saaledes  en 
Gruppe  med  Overskriften  «Undervisende  Sange», 
hvortil  hører  «Torbjørn  den  Lade»,  «Peder  den 
Driftige»,  «Den  fattige  Thor  og  den  rige  Ole», 
«Arne  denUkydske»,  «Ole  den  Kydske»,  «Dagfind 
den  Drikfældige»  og  fl.  Til  de  belærende  Digte  hører 
ogsaa  10  Sange  med  Overskriften  «Sædelære  Nr.  i», 
«Sædelære  Nr.  2»  o.  s.  v.  Saa  er  der  i  Digtsam- 
lingen en  Del  Venskabssange,  en  Del  Soldatersange, 
forskjellige  Leilighedsdigte  ved  Bryllupper,  Begra- 
velser o.  lign.,  Sange  ved  de  forskjellige  Aarstider 
og  ved  Bøndernes  forskjellige  Slags  Arbeider,  saa- 
sora  «Plougmandssang»,  '<Sange  i  Høslætten»,  ^.Vise 
for  en  Gjetlegut»,  «Vise  for  en  Gjetlejente»,  «Sang 
i  Kornskuren»,  «Spindevise»  o.  s.  v.,  specialiseret  i 
det  uendelige,   ligetil  f.  Eks.    «Sang,  naar  Nogen  af 

Huusfolket  er  ude  i  Snedrev»  eller  «Sang  ved 
Mandfolkenes  Inde- Arbeide  i  Vinteraftenerne>. 

I  disse  Sange  for  Almiien  naar  dog  Zetlitz  ikke 
Frimanns  Dybde  og  Sikkerhed.  Dels  fører  han  ind 
Forestillinger,  der  er  Almuen  fremmede ,  og  som 
ødelægger  Digtets  Enhed  og  Sammenhæng,  dels 
fordyber  han  sig  i  Enkeltheder  ved  Bondens  Liv 
eller  Arbeide,  hvilket  alene  fører  til  en  tør,  interesse- 
løs  Opramsning,  og  som  ikke  efterlader  noget  helt 
Indtryk.  Alligevel  har  Zethtz  dog  ogsaa  efterladt 
sig  flere  Bondeviser,  som  har  vundet  stor  Udbre- 
delse  i  vort  Land.  Saaledes  har  hans  «Vise  for 
en  Gjetlejente»  i  sin  Tid  været  ligesaa  kjendt  som 
Cl.  Frimanns  Jætersang  «Hør  mig  Skov  og  Mark 
og  Fjeld». 

Flere  af  de  mest  yndede  blandt  Zetlitz'  Almue- 
sange,  saasom  «Jeg  er  saa  fro,  jeg  er  saa  glad, 
jeg  er  min  egen  Herre»,  «At  Ladhed  er  parret  med 
Smerte»  og  «Hvor  saare  lidet  skal  der  til  for  lykke- 
lig at  være»,  er  ellers  af  ældre  Dato  og  er  ikke 
optagne  i  denne  Digtsamling. 

En  egen  Gruppe  i  Sangene  for  den  norske 
Bondestand  er  de  historiske  Mindesange.  Zetlitz 
fulgte  heri  Storms  og  Frimanns  Forbillede,  Ved  at 
berømme  Fædrenes  Daad  vil  han  ægge  og  ildne  sine 
samtidige  Landsmænd  til  lignende  Bedrifter.  Hans 
historiske  Mindesange  var  «Reydar  Griothgardsen», 
«Audun  Islænder»,  «Eynar  Tambesjælver»,  «Peder 
Tordenskjold»,  «Anna  Colbjørnsen»  og  «Trønderne», 
som  fik  sin  Lovsang,  fordi  de  i  1659  i^S  Sven- 
skerne  ud  af  Trondhjems  Stift. 

«Mens  Norge  har  Fjeld,   og  Granen   staaer  grøn 

Paa  Norges  snedækte  Fjelde, 

De   Trønders  Daad   skal   agtes   skjøn, 

Om   den  skal  Krøniken   melde.» 

Under  denne  Gruppe,  som  af  Zetlitz  selv  be- 
nævnes  «Hæderssange»,  tindes  ogsaa  «En  Vise  om 
Ædelmodighed»,  (Side  82),  hvori  Digteren  berøm- 
mer en  Bygselmand  ved  Navn  Anders  Aagesen 
Rugtved,  samt  to  Lovsange  over  to  Embedsmænd, 
Præsten  Johan  Chrantz,  hvis  Prisdigt  benævnes  «En 
Vise  om  Embedsiver» ,  og  Sorenskriveren  Niels 
Lembak,  hvis  Prisdigt  kaldes  «En  Vise  om  Goddæ- 
dighed»    og  begynder  saaledes : 

«Jeg   om  Niels  Lembak,   den  elskede  Skriver, 
Digter,   Jordbruger,  goddædige  Mand, 
Kort  og  eenfoldig  en   Vise  Dig  giver, 
Bonde!   som  elsker  og  agter  din   Stand!» 

Det  er  da  ellers  ikke  blot  i  «Sange  for  den 
norske  Bondestand»,  at  Zetlitz'  Interesse  og  Beun- 
dring for  Bønderne  kommer  frem.  Bondeforgudel- 
sen  laa  i  Tiden;  man  søgte  en  Trøst  i  at  tillægge 
Bonden  alle  de  høie  Egenskaber,  man  selv 
manglede : 

«Sjelden  sin  Bopæl  i  Stæderne  fæste 
Ærlighed,   Stræbsomhed,   Tarvelighed. 
Bonden  nær  Staden  er  sjelden   den  bedste; 
Grande  fordærves  af  Grande,   man   veed. » 

Overalt  i  Zetlitz'  Dlgte  stikker  han  Ros  frem 
over  Bonden,  og  i  «En  norsk  Høst»  lader  han 
Odelsbonden  sidde  i  sit  Høisæde,  gribe  Ølstøbet 
med  sin  brede  Næve  og  drikke  sin  Grande,  der 
sidder  ved  hans  Side,   til,  idet  han   siger: 

«Vi  Bønder  her  i  Norge  Folk  dog  ere; 
Thi  er  Du  driftig,   som   det  bør  en  Mand, 
Og  ærlig  som   det  bør  en  Normand  være, 
Saa  er  Du  æret  i   din  ringe  Stand. 
Du  krysser  ei   for  Fogd  og  ei   for  Skriver, 

Og  ikke   for  Captainen;   (Herre   Gud, 

Et  halvt  Snees  Aars  indbundne   Haar  ei  driver 

En  rigtig  Gut  fra  Fødebygden   ud) 

Og  nu  Soldaten  ei  behøver  længer 

At  spørge   Obersten,   om  han  maa  faae 

Det,   hvortil  selve   Generalen  trænger, 

En  vakker  Kjelling  og  velskabte  Smaae ; 

Nu  maatte  jeg  omsonst  med  ]\Iøie  lede 

Om  Klages  Grund  —  og  troe,   han  lever  ei 

Den  Mand,   som  jeg  for  Alvor  vilde  bede : 

Gaae  Du  min  Stie,   levn  mig  din  brede  Vei. 

Jeg  ingen  Mand  misunder,   Kongen  ikke,   — 

Hans  Gaard  er  større,   det  er   ogsaa  Alt,   — 

Men  ikke  tryggere   end  min,   og  ikke 

Saa  let  indløst,   om  den  fra  Ætten  faldt. 

Sund  er  jeg  som  en  Fisk,   min  trange  Bolig 

Er  tæt,   mit  Grandelag  med  mig  tilfreds, 

Min  Dag  er  kort  og  sorgløs.  Natten  rolig, 

Jeg  lydes  som   en  Lovbog  i  min  Kreds, 

I  Bygden  er  jeg  agtet,   og  jeg  finder 

En  Ungdoms  Ven  saart  hist  snart*  her  igjen, 

Der  kjærlig  mig  om  Barndoms  Dage  minder. 

Som  da  min  Dag,   den  endnu   svinder  hen 

I  lykkehg  Enfoldighed  og  Glæder; 

De  Store   ei  misunde  mig,   fordi, 

Indsluttede  i  trange  qvalme  Stæder, 

De  veed  ei  hvad  det  er  at  være  fri; 

Og  veed  ei  hvad  det  er,   saa  glad  at  drikke 

Sit  eget  01  i  trofast  Vennelag; 

Og  paa  sin  vævre  Børneklynge  ikke 

Kan  see  som  jeg,   og  tænke  paa  sin  Grav 

Med  Rolighed,   og  vide  at  den  Møie, 

De  lide,   ei   forgjæves  være  skal, 

Som  jeg  det  veed.     Min  Sønnesøn  skal  pløie 

Med  Lyst  den  Ager,  jeg  fra  Heden   stjal.» 

Og  Zetlitz  fortsætter  derefter: 

«Saa  tidt  med  Grund   den  norske  Bonde  praler, 
Naar  mindre  travle  lange  Vinterqvæl 
Med  Granden   samler  ham.      Hans   stolte   Taler 
Udbrudet  er  af  en  fribaaren  Sjæl.» 

Saaledes  yndede  Zetlitz  og  hans  Samtid  at 
forestille  sig  Idealet  af  en  norsk  Bonde,  og  denne 
Bondetype  er  bleven  staaende  temmelig  uforandret 
i  vor  Literatur  helt  ned  til  Wergelands  og  Wel- 
havens  Tid. 

Det  var  en  Feil,  Zetlitz  havde  tilfælles  med 
de  fleste  af  Datidens  Sangere,  at  han  vilde  prøve 
sin  Forfatterevne  paa  de  forskjelligste  Emner.  Saa- 
ledes udgav  han  i  1795  en  Samling  Salmer,  i  det 
hele  7g;  men  det  er  noget,  man  kunde  vente,  at 
det  ikke  vilde  lykkes  for  den  lystige  Visesanger  at 
naa  Salmetonens  Høihed,  dens  Alvor  og  Kraft. 
«Dersom  Noget  af  mine  Arbeider  overlever  mig, 
saa  haaber  jeg,  at  det  vil  være  dette,»  siger  han  i 
Fortalen.  Men  det  er  gaaet  Zetlitz,  som  det  er 
gaaet  saamange  andre,  større  Digtere,  at  de  ofte 
har  magtet  mindst  at  bedømme  sine  egne  Arbeider. 
Hans  Salmer  vandt  aldrig  Indgang  og  blev  fuld- 
stændig  glemte,  medens  hans  Viser  i  lang  Tid  var 
yndede.  Der  lindes  af  Zetlitz  ogsaa  en  Samling 
«Prædikener  og  Leilighedstaler»,  der  udkom  i  1822, 
efter  hans  Død.  Efter  hans  Skrifter  at  dømme 
maa  han  ligesom  Frimann  i  kirkelig  Henseende 
nærmest  have  staaet  paa  Rationalismens  Standpunkt. 

Zetlitz  kom  aldrig  til  at  udgive  nogen  Fort- 
sættelse  af  sin  Digtsamling  af  1789.  De  Digte, 
han  senere  skrev,  udenfor  hvad  der  blev  optaget  i 
de  to  nævnte  Samlinger  af  1795,  udkom  dels 
enkeltvis,  dels  i  Tidsskrifter.  I  1808  udgav  han 
«Ni  Sange  for  den  norske  Armé».      Zetlitz  istemte 

som  andre  den  krigerske  Siingtonc ;  men  han  be- 
sang  ogsaa,  hvad  der  var  sjeldnere,  ligesaa  hyppig 
Fredens  Gjerning,  f.  Eks.  i  «Til  Freden >^  (Side  63) 
og  i  Slutten  af  «Til  Norge»  (Side  iq).  I  en  af 
sine  Mindesange  lovpriser  han  Fredens  Konge,  Olaf 
Kyrre,  og  i  Slutten  af  Digtet  «En  norsk  Høst» 
gaar  han  over  til: 

«At  skildre  Norges  Held  og  Fredens  Glæder. 
Tag  som  jeg  kan,   o  Fred!   min  Lovsang  her! 

Ja  dine,   Fred!   er  Høstens  blide  Dage, 
Flyer  Du,   saa  har  selv  Eden  ingen   Høst, 
Men  kommer  Du  velgjørende  tilbage, 
Saa  grønnes  Ørkner;   Glædens  muntre  Røst 
Blandt  nøgne  Khpper  fødes;   mørke  Heder, 
Naturens   Stifbørn,  klæde  sig  i  Grønt; 
Sin  Steenhob  Uren  slænger;   hvis  Du  træder 
Paa  Mosen,   saa  bli'r  selve  Fennet*)   skjønt. 

Alt  lever,   trives  under  dine  Vinger: 
Du  vækker.   Flid  og  gavnlig  Kunst  opstaae 
Af  tvungne  Søvn;   Du  Glæde  med  Dig  bringer, 
Og  Du  den  Roe,   de  Lærde  have   maae 
Til   Grandskninger ;   og  Du   de  rige  Floder 
Af  Overdaad,   som   under  Viisdoms  Tvang 
Bli'r  Staters  Vel,   de  skjønne  Kunsters  Moder, 
Og  Moder  til   den   varme  Digter-Sang. 

Du  klækker  op   de  vise  Folkefædre; 
I  dine  milde  Skygger  Frederik 
(En  Qvist,   som  skal  sin   skjønne  Stamme  hædre) 
Groer  frodigt.      Kjær  den  unge  Fyrste  fik 
Den   skjønne  Frihed;   lagde  Bondens  Lænker, 
Som  dryppede  af  Trældoms  Graad  og  Sveed, 
(En  svoren  Fiende  af  hvad  som  krænker 


^)  De  Steder  i  en  Mose,  som  ere  synderligen  bløde  og  dybe, 
men  dog  noget  langt  andet  end  Sokke-Dynd. 

(Digterens  egen   Anmærkning.) 


XIX 

Den   Mindstes  Ret)   for  Christians   Fødder  ned, 
Og  saae  med  Lyst,   som   adlede  hans  Hjerte, 
Hvor  let  de   brast  i  kongelige  Haand ; 
Beslutted'   saa  at  tåge   bort  hver  Smerte, 
Som   Landet  lider,   hvert  unødigt  Baand. 

Alt  blomstrer   under   faderrailde   Vælde. 
Vær  Du  vor  Skytsgud,   himmelsendte  Fred  ! 
Send  evig  til  det  stolte  Norges  Fjelde 
Og  Danas  Sletter  dine  Straaler  ned! 
At  Sønnesønners  Sønner  glade   nyde 
Frugt  af  vor  Flid;   og  at  seent  kommende 
Aarhundreder   forbausede  udbryde 
I  Lovsang  ved   den  Lykke,   her  de   see.» 

Zetlitz  er  bleven  kaldt  «Glædens  muntre  Sanger». 
Saavel  af  Samtid  som  af  Eftertid  er  han  altid  bleven 
stillet  sammen  med  Jonas  Rein.  Disse  to  Mod- 
sætninger,  «Glædens  Sanger»  og  «Sorgens  Sanger», 
var  jævnaldrende  —  de  blev  begge  to  Studenter  i 
1780  —  og  Venner,  de  blev  begge  Præster  hjemme 
i  Norge  og  døde  i  samme  Aar  1821'.  Det  var  de 
to  sidste  norske  Digtere,  som  færdedes  i  «det  norske 
Selskab»  i  Kjøbenhavn  og  har  sine  Traditioner  der- 
fra. Vistnok  har  ogsaa  Joh.  St.  Munch  og  Lyder 
Sagen  faaet  sin  Universitetsdannelse  i  Kjøbenhavn; 
men  da  disse  blev  Studenter  (i  1796  og  1797). 
var  det  norske  Selskab  saagodtsom  ophørt.  Det 
var  i  hvert  Fald  fuldstændig  ude  af  Kurs  som  an- 
førende Myndighed  i  Literaturen.  Havde  de  egent- 
lig danske  Digtere  til  en  Tid  staaet  i  Skygge  for 
de  norske,  saa  steg  de  nu  i  des  større  Glans, 
Baggesen  stod  ved  Aarhundredets  Slutning  allerede 
paa  sit  Høidepunkt,  og  med  Oehlenschlåger  var 
dengang    en    end    større    Stjerne    netop    i  Opgaaen. 

Allerede  under  sit  første  Ophold  i  Kjøbenhavn 
1780  —  81    maa  Zetlitz  antages   at  have   tåget  Del  i 

det  norske  Selskabs  Møder.  ISIen  det  er  navnlig 
under  sit  toaarige  Ophold  dernede  i  1788 — go,  at 
lian  blev  et  af  Selskabets  mest  yndede  Medlemmer. 
Det  var  i  den  Tid,  at  Venskabet  med  Rein  blev 
saa  fast  sluttet,  ligeledes  med  den  danske  Digter 
Knud  Lyhne  Rahbek,  der  ogsaa  var  Medlem  af  det 
norske  Selskab,  og  som  var  en  ligesaa  produktiv 
og  yndet  Visefabrikant  i  Danmark  som  Zetlitz  i 
Norge.  En  Afskedssang,  som  Rein  skrev  ved  Zet- 
litz' Tilbagereise  til  Norge,  vidner  om,  hvor  afholdt 
han  var  af  sine  Omgangsvenner. 

Som  Menneske  roses  Zetlitz  for  sit  elskværdige 
Væsen,  for  sit  varme,  ærlige  Hjerte,  for  sin  Kjær- 
lighed  til  sine  Medmennesker  og  til  alt,  hvad  han 
fandt  at  være  Ret  og  Sandhed.  Der  er  i  hans 
Digtning  intet,  som  tyder  paa,  at  dette  ikke  for- 
holdt sig  saa.  Men  hvad  der  manglede  ham,  var 
en  alvorlig  og  karakterfast  Vilje;  hans  Sind  var 
altfor  bøieligt  og  let  bevægeligt.  De  samme  For- 
dele og  de  samme  Svagheder  kommer  da  ogsaa 
frem  i  hans  Digtning.  Han  er  frisk  og  bevægelig; 
men  han  mangler  Bruns  Alvor  og  Kraft  og  Fri- 
manns Dybde  eller  Fordybelse  i  sit  Emne.  Han 
skrev  med  Lethed  og  Raskhed,  men  blev  ofte 
sjasket  og  overfladisk. 

I  sine  ældre  Aar  var  Zetlitz  vistnok  temmelig 
forskjellig  fra  den  lystige  Visesanger,  vi  har  lært  at 
kjende.  I  de  meget  faa  Digte,  han  har  efterladt 
sig  i  de  sidste  20  Aar  af  sit  Liv,  træder  han  frem 
for  os  som  en  noget  tungsindig  Mand,  der  ingen 
ret  Glæde  længer  finder  i  Livet.  Vi  ved  ogsaa  fra 
andre  Kilder,  at  saa  var  Tilfældet.  Sorgen  over 
hans  første  Hustrus  Død  blev  aldrig  rigtig  lægt,  og 
desuden  var  han  i  lang  Tid  plaget  af  Sygelighed, 
der  ødelagde  hans  Humør.  Det  sidste  Digt  fra 
Zetlitz'   Haand    var  Mindedigtet    over  Johan  Nordal 

Brun  (i  8 1  7).  Han  havde  i  flere  Aar  intet  skrevet, 
og  hvis  nogen,  siger  han,  vil  spørge  ham,  hvorfor 
han  nu  igjen  greb  Harpen,  da  «vil  han  oprigtigen 
svare:  at  hans  lykkelige  Stjerne  allerede  meget 
tidligen  bragte  ham  i  en  saa  uforglemmelig  Stilling 
med  J.  N.  Brun,  at  han  jævnligen  —  og  det  vil 
blive  Tilfældet,  saalænge  han  aander  —  tøver  ved 
denne  sjeldne  Mands  Minde.  Det  blev  ham  derfor 
en  Trang,  den  han  ikke  mægtede  at  beseire,  at 
tåge  igjen  ihænde   den  længe  henlagte  Luth.>^ 

Nogle  Aar  efter  Zetlitz'  Død,  i  1825,  udgav 
C.  N.  Schwach  et  Udvalg  af  Zetlitz'  Digte  i  2  Bind. 
Det  var  ikke  den  eneste  Gang,  Schwach  viste  Tro- 
fasthed  mod  sine  Digtervenner.  Senere  sørgede 
han  ogsaa  for  at  udgive  saavel  Bjerregaards  som 
Mauritz  Hansens  Værker.  Det  hørte  til  hin  Tid 
at  tale  med  store  Ord  om  hinanden,  og  i  Minde- 
digtet  om   Zetlitz   siger  Schwach  blandt  andet: 

«Naar   Venskab   sig  i  muntert  Lag  vil   fryde. 

Skal  Norges  Piger  synge  dine  Qvad; 

Naar  Normand  vil  sit  Land  et  Ønske  yde. 

Med  dine   Qvad  han  skal  det  tolke  glad; 

Og  friske  Roser  evig  smykke  skal 

Dit  Navn,  Du  Glædens  og  vort  Norges  Skjald.» 

Zetlitz  havde  i  sit  første  Ægteskab  fire  Døtre 
og  i  sit  andet  Ægteskab  en  Søn  og  to  Døtre. 
Sønnen  døde  som  afskediget  Sognepræst  til  Bynæs- 
set,  de  to  yngste  Døtre  blev  gifte  med  Bønder  i 
Thelemarken,  to  af  de  ældre  Døtre  døde  ugifte. 
Hans  ældste  Datter,  Axeliane  Christiane,  blev  gift 
med  Jacob  Kielland  i  Stavanger.  Hun  er  Bedste- 
moder  til  Digteren  Alexander  Kielland. 


.C(5<g>^,^„c,^)^, 


Af  „Digtsamling''  (1789). 


En  norsk  Vinter. 


Vides  ut  alta  stet  nive  candiduni 
Soracte,  nee  jam  sustineant  onus 
Sylvæ  laborantes,  geluqve 
Fluraina  constiterint  acuto. 

HORATIUS. 

Held  dig,   og  Fred   paa  dine  Klipper  hvile, 

Mit  elskte  Land!   hvor  mine  Ungdoms  Aar 

Blandt  Glæder  svandt    —    Saa  mellem   grønne  Pile 

Den  klare  Bæk,  med  stille  Raslen  gaaer  —   — 

Skjøn  er  du,   naar  den  frosne  Elvefar 

Og  Dalens  Snee   for  Solens   Straaler  svinder: 

Skjøn  da,  naar  Flora  Skoven  krandset  har, 

Og  Svalen  Liv   og  Kraft  i  Mosen  finder. 

Skjøn  er  du,  naar  for  hvæsset  Staal  nedfalder 
Det  fede  Græs  —  —    Skjøn   er  din  travle   Høst  — 
Og  Vinteren  din  unge  Skjald  udkalder 
Til  Strengeleeg  —  min   fagre  Ungdoms  Lyst  — ; 
Er   ei   min   Vinter   skjøn   som   Edvards   Vaar? 
Hvad  Under!   —  jeg  de   stemte  Strenge  rører, 
Og  nok  for  mig,   om  jeg  min  Harpe  slaaer, 
Saa  Vennekreds   og  Landsmand  mild   den   hører. 


Af  „Digtsamling"  (1789). 


En  norsk  Vinter. 


Vides  ut  alta  stet  nive  candiduni 
Soracte,  nee  jam  sustineant  onus 
Sylvæ  laborantes,  geluqve 
Flumina  constiteriat  acuto. 

HORATIUS. 


Held  dig,   og  Fred  paa  dine  Klipper  hvile, 

Mit  elskte  Land!   hvor  mine  Ungdoms  Aar 

Blandt  Glæder  svandt    —    Saa  mellem   grønne  Pile 

Den  klare  Bæk,  med  stille  Raslen  gaaer   —   — 

Skjøn  er  du,   naar  den  frosne  Elvefar 

Og  Dalens  Snee  for  Solens   Straaler  svinder: 

Skjøn  da,  naar  Flora  Skoven  krandset  har, 

Og  Svalen  Liv  og  Kraft  i  Mosen  linder. 

Skjøn  er  du,  naar   for  hvæsset  Staal  nedfalder 
Det  fede  Græs  —  —    Skjøn  er  din  travle   Høst  — 
Og  Vinteren  din  unge  Skjald  udkalder 
Til  Strengeleeg  —  min   fagre  Ungdoms  Lyst  — ; 
Er   ei   min   Vinter   skjøn   som   Edvards   Vaar? 
Hvad  Under!   —  jeg  de   stemte  Strenge  rører. 
Og  nok  for  mig,   om  jeg  min  Harpe  slaaer, 
Saa  Vennekreds  og  Landsmand  mild   den   hører. 


Han   nærmer   sig,   som,   svøbt  i   Storme,   bringer 

Det  vilde  Hav  de  ukjærkomne  Baand; 

Som  ryster  Snee   og   Hagl   fra   frosne   Vinger, 

Og  standser  Elvens  Løb  med  stærke  Haand ; 

Han  iler  frem,   og  under  tunge  Fjed 

Blir  Dalen  haard  som  Norges  Marmorfjelde, 

Han  aander  paa  Naturens  Yndighed, 

Den  segner  hen,   og  sukker  ved  hans  Vælde. 

Taus  Dalen  er,   ei  høres  Lærkens  Toner, 
Kun   Ravnens   hæse   Skrig   fra   nøgne  Skov, 
Og  hule  Stød  af  vilde  Aqviloner, 
Og  Ulves  Brøl,   som  hige  efter  Rov; 
Hvor,  rasende  ved  skuffet  Graadighed 
Og  Hunger,   som   i   tomme   Indvold  brænder, 
Den  lodne  Flok  fra  Klippen   styrter  ned 
Og,  graadigt  Blik  mod  alle  Kanter  sender. 

Vee  den,   som   fød  paa  en  af  Brahes  Dage,   — 

Dem  Vanfred  har  udkaaret  sig  til  Lyst  — 

Af  Skjebnen   dømt,   skal   dem   i  ^Møde   drage,    — 

Tung  er  hans  Færd,   og  Faren  i  hans  Bryst 

Anmelder   sig  med   mørke   Ahnelser : 

Alt  iler  den  snarvinget  ham  i  jMøde, 

Nu  naaer  den  ham  —  han  kan  ei  undflye  meer 

Langt  fra  sin  Slægt,   og  ubegrædt  han  døde.   — 

Dyb   faldne  Snee  forhøier  høie  Fjelde, 
Gjør  Dalen   slet,   og  Sletten  Høien  liig; 
Sneebjerge  ud  mod  trange  Fjorde  hælde,   — 
O!   fra  sin  Pynt,   naar  de  nedstyrte  sig, 
Hvor   bruser   da   det   ellers   stille   Sund 
Med  skummende   og  dovrehøie  Bølger, 
Som  væltes  frem,   og  blotte  Havets  Bund, 
Og  Døden   dem  i  vaade  Fodspoer  følger. 


End  raindes  jeg    —    hvor   tungt  er  Sorgens  Minde, 
Hvor  dybt  dens  Præg  i  Dødeliges  Bryst! 
Som  natlig  Drøm,   saa   Glædens  Spoer  forsvinde, 
I  Fødsels-Stunden   døer  hver  munter  Lyst  —   — 
End  mindes  jeg  den  raske   Thorkilds  Død 
Og  Signes   Graad,   og  hendes  ømme  Klage  — 
Til  Sorger  er  den  ømme  Elsker  fød  — 
End  tæller  hun  med  Taarer  sine  Dage.   — 

Udmærket  Thorkild  var  blandt  Norges  Sønner, 

Ei   var   der  Møe,   ham   ligegyldig   saae, 

Thi  kulsort  Haar,   som  soelbrændt  Huud  forskjønner, 

Langlokket  ned  ad   brede  Skuldre  laae, 

I  Panden  saa's  nedarvet  Normands  Mod, 

Og  Hjertets  Ærlighed  i  Øiet  talte, 

Paa  trinde  Kind  afbildet  Sundhed  stod, 

Og  Hjertets  Fred  i  alle  Træk  sig  malte. 

Rask  var  hans  Gang,   og  rank  som  Granens  Stamme 
Hans  Stilling,   norsk  Oprigtighed  hans  Sprog, 
Hans  Arm  var  stærk,   hans  Bøsse  vant  at  ramme 
Og  tung  af  Rov,   han   hjem   fra  Jagten   drog; 
Som  Faren   steg,   steg  Modet  i  hans  Bryst, 
Og  alt  for  viis  sin  bedste   Tid  at  spilde, 
Han  parred'   gavnligt  Slæb   og  munter  Lyst, 
Ved  Plougen  glad,   og  glad  i  Vennegilde.   — 

Hvad  Thorkild  var  som  Dreng,   det  var  som  Pige 

Den  unge   Signe,   ynderig  at  see, 

I   Gang  og  Væxt  og  Ynde  hendes  Lige 

Var  ingen  Møe  i  Naboe-Dalene ; 

Fra  Barensbeen  var  hun  og  Thorkild  kjendt. 

Den  Venskabs  Ild,   de  for  hinanden  nærte, 

I  begges  Barm  blev  snart  til  Elskov  tændt, 

Hun  deelte  hans,   han  hendes  Lyst  og  Smerte. 


Alt  var   den   nær,   den   Dag,   som   skulde   lønne 

Den   raske   Thorkild   med   en  yndi<3^   Brud, 

Den  Dag,   til   Hymens  Glæder  af  den  Skjønne 

Med  Længsler  og  Samtykke  kaaret  ud  — 

Men  Vee   dig  unge  Møe,   din  Fryd  blev  Graad! 

Vee   dig,   dit  glade   Haab   opslugte   Havet   — 

Din   Ungdoms   Ven   drog  ud  i   lette   Baad, 

Et  Sneefjeld  faldt  —   din  Thorkild  slugte  Havet. 

Saa  spaaer  en  skjøn   og  herlig  Morgenrøde 

En  festlig  Dag  —  med  Pragt  staaer  Solen   op, 

Naturen  seer  den  jublende  i  Møde, 

Den  møder  Sang  fra  Dal   og  Klippe-Top, 

]\ren  brat  en   Skye  indtager  Himmelen, 

Og   skjuler   Sol   og  Dag  bag   sorte   Vinger; 

Den  brister  —   fra   dens  Skjød  Fordærvelsen 

]\Ied  Tordners  Knald  faer  ud  paa  Lynets   Vinger. 

Camæne  mael!   —   dog  hvilken  Haand  kan   male 
Den  stumme  Sorg  i  Elskerindens  Bryst, 
Det  Gysende  i  hendes  sjeldne   Tale, 
Den  Kummer,   som   forsmaaer  hver  buden   Trøst ! 
Hun  søger  kun  sin  elskte  Thorkilds  Lig, 
Tungsindig  vankende   ved  nøgne   Strande, 
Den   fjerne   Skov  gjentager  bittre   Skrig, 
Naturens  Suk  med  hendes  Suk  sig  blande. 

Hun  finder  ham  —  i  Strøm  af  hede  Taarer 
Udgyder  Hjertets   bittre  Kummer  sig, 
Hvert  Minde  af  forsvunden   Glæde  saarer 
Den  ømme  Barn,   som  nys  var  lykkelig  — 
Med  slige  Ord  fortolker  hun  sin  Nød: 
«O   Vee   mig!   alt   for  sandt   —    du   er   ei   mere, 
<Den  Mund  er  kold,   som  kjelne  Kys  mig  bød, 
«O   Vee  miofl   den  skal  aldrig  bvde  flere. 


TTør,   Thorkild!    hør   din   ømme   Signes   Tale, 

Smiil  mod  din  Brud,   see  kjærlig  op   mod  mig! 

Ak  ingen  Møe  i  alle  Norges  Dale 

Har  elsket  saa,   som  jeg  har  elsket  dig! 

Men  han  er  taus   —   o   kunde  Signes  Død 

Fra  Gravens  Mørke  kjøbe  dig  tilbage! 

O,   at  jeg  maatte   døe  i  Thorkilds   Skjød, 

Og  see  hans  Kummer,   og  den  med  mig  tåge! 

Vanheldige!   din   Kummer  og  din  Klage 
Udsletter  Tiden,   de  Fortrængtes  Ven ! 
Fryd  kalder  nu  din  rørte  Skjald  tilbage. 
Mig  kalder  glade  Syn,  mig  Vinteren; 
Skjønt  var  det  Syn,   den  korte   Vinterdag 
Tilbød  min  Aand  —   og  Natten,   hvilken  Scene ! 
Kun   Skygger  maler  jeg   —   hvert   Toneslag 
Forraader  den  lavtsyngende   Camæne. 

Eensformig  ei  mit  Norges   Vinter  kjeder; 
Fra  Klippens  Top,   hvor  evig  Vinter  er, 
Snarvinget  Elv  den  spotter  og  bereder 
Sin  Vei  imellem  evig  grønne  Træer; 
Did,  troede  jeg,   er  Vaaren  flygtet  hen, 
Da  Sommer  svandt,   og  Høsten  maatte  vige. 
End  trodser  den  fra   Granen   Vinteren, 
Og  Indgreb  gjør  i  Kjæmpens   strænge  Rige. 

Snart  troede  jeg,   at  Vinteren  ernærte 
For  Huldren,   som  det  stolte  Fjeld  beboer, 
Øm  Elskovs  Ild  i  sit  forfrosne  Hjerte, 
Og  mildere   om   hendes  Bolig  foer ; 
Der  syntes  mig,  i  første  Ungdoms  Aar, 
Jeg  Huldren   saae   og  hendes   Stemme   hørte. 
Med   Granens   Bar   hun   pryded  lokket  Haar, 
Melodisk  Luur  i   skjønne   Haand   hun   førte. 


Naar   lange   Nat   bag   Vestens   Klipper  iler, 
Og  Solen  titter  frem  fra  østligt  Fjeld, 
Bjergaasen  glimrende   mod   Østen   smiler, 
Og  Straalen   brydes   i   det   frosne   Væld, 
Og  hvor   den   trænger  ned  i   synket  Dal, 
Den   Dalens   Barm   bestrøer  med   Ædelstene; 
Dybt  i   dens  Skjød  en  Plade  af  Chrystal 
Afbilder  Naboe-Skovens  nøgne   Grene. 

Hvor  lette  Baad  nys  gled  paa  kruset  Bølge, 

Den  raske   Yngling  munter  iler  hen, 

Paa  Skøiter  —  stolt  om  fra  sit  kjære  Følge, 

Ja  fra  sin  Barndoms   troe   og  varme   Ven, 

Han  iled'   bort,   og  først  ved  Maalet  stod,   — 

(En  Normands  Bryst  er  stedse  varmt  for  Ære) 

Sit  Navn   han   skjær  i  lis   med   kunstig  Fod, 

Det    skal   —   (saa  han)   —  min  Seiers  Mærke  være. 

Smalbenet  Hest  for  nette  Slæde  dandser. 
Stolt  af  sin  Pomp,   og  sine  Bjelders  Klang, 
Et  Vink  bevinger   ham,   et  Vink  ham   standser, 
Det  siges,   og  han  gaaer  i   stadig  Gang; 
^len,   vant  til   Løb,   han   ntaalmodig  staaer, 
Hans  Lyst  vil  frem,  kun  Lydighed  den  tvinger; 
Hvor  glad  han  blev,   om  Tøilen  løs  han  faaer : 
Det  syntes,   at  han  fløi  paa  Lynets  Vinger. 

Med  Lyst  Du   fandt  det  saa.   Du  Norges  Glæde, 

Skjoldungers   Ziir   og  ^Millioners  Haab ! 

Fra  Fjeld  til  Dal  Du  fløi  i  lette  Slæde, 

Og  hvor  Du  foer,   Dig  mødte  Fryderaab; 

Det  syntes  som,   af  ædel  Byrde  stolt. 

Det  glade  Dyr   fik  ny   og   dobbelt  Styrke, 

Sit  sikkre  Trav  det  ufortxøden  holdt, 

—   Alt  føler  Guderne,   dem  Alle  dyrke.   — 


0  Du,  som  saae  hans  Færd  blandt  Norn^es  Kjelde, 
Min  Landsmand,  med  det  varme  Normands  Blod! 
Dig  gad  jeg  seet,   naar  bøiet  ned  af  Ælde, 

Din  Isse   hvid  som   Dovres,  glad  Du  stod 
Blandt  Børnebørn,   som  ei  hans   Aasyn  see, 
Dig  gad  jeg  hørt  vor  Fredriks  Lov   fremføre, 
Gad  seet  hvor  rørt,   hvor  varm,   hvor  blussende 
Og  videlystne   de  Dig  vilde  høre. 

Fra  høie  Fjeld,  nedad  dets  glatte  Side 
(Min  Sang  forbauser  selv  Forvovenhed) 
Paa  glatte  Skie   de  kjække  Normænd  glide. 
Og  smilende   de  gaae  i  Farens  Fjed; 

1  Haanden   er   den   trygge   Styrestav, 

I  Bjørnens  Skind  de  sig  mod  Kulden  svøbe, 
Hist  bratte  Hald   — ■   der  truer  Død  og  Grav   — 
Ved  heldigt  Sving  de  Hald   og  Grav  undløbe. 

Hviil,  Normænds  Arv!  hviil  trygt  bag  Fredens  GJærde, 

Og  du,   o!   Herthas  grøderige  Dal; 

Men  brænde   Bannerne,   er  Krig  paa  Færde, 

Snart  Ungdoms  Leeg  til  Forsvar  dannes  skal ; 

Mod  gløder  i   den  unge  Normands  Barm, 

Han  flyver  did,   hvor  Landets  Nød  ham  kalder,   — 

Saa  kold  hans  Egn,   hans  Følelse  er  varm. 

Som  Helt  han  strider  og  som  Helt  han  falder. 

Om  nette  Fod   selv   Norges  Døttre   spænde 
De  glatte  Skie,   og,   stolt  af  Helte-Daad, 
Fra  høie  Fjeld  til  dybe  Dale  rende. 
Og  trykte  Luft  udpresser  sorgfri  Graad; 
Langt  hviner  Luften,   og  et  Drev  af  Snec 
Gaaer  foran  den  bevingede   Heltinde, 
Som  iler  kjæk  i  Kamp  med   Karlene, 
Og   stundom   kan   fra   disse   Prisen   vinde. 

Held  dig,   du  skjønneste  blandt  Nordens  Riger! 

Gid  Sydens   Kjælenskab,   evindelig 

Useet,   ukjendt   af  dine   ømme  Piger, 

Til  dine  Kyster  aldrig  nærme  sig! 

Hvor  stort  det  er   for  Fødeland  at  døe, 

Det  Skjønne   i   fortjente   Laurbær-Krone, 

Det  følte  selv  mit  Norges  raske  Møe, 

Og,  Faren  nær,   hun  stred  som  Amazone. 

Jagt  er  ei  Leeg  i  Norge  —   der  det  gjelder. 
At  Jægeren  maa  have  Krigers  Mod  — 
Naar  Slettens  Søn  det  feige  Daadyr  fælder, 
1  farlig  Kamp  mod  Bjørne  Normand  stod; 
Antændte  Baal  fra  Hien  driver  ud 
Den  Skovens  Helt  —    hans  Aasyn  lover   Vrede, 
Hans  Brøl   er  Skræk,   hans   Kloe  er  Dødens  Bud, 
Da   Vee  dig!   om  din  Bøsse  ei   er  rede.   — 

Velkommen  hjem  med  Bytte   og  med  Ære, 
Velkommen  som  en   Helt  fra  vunden  Krig; 
Din  Hjord   skal  græsse  trygt,   tryg  Skoven  være, 
Dit  Grandelag  med  Velkomst  møde  dig; 
]\Ied   større   Mod   du   mødte   større   ^lagt, 
Som  Bjørnen  dig,   skal  Norges   Uven  finde. 
Du   skal   ei   flye,   men   stride   uforsagt, 
Og  falde   stor,  ifald  du  ei  kan  vinde. 

Bredsenet  Arm  i  Loen  Pleilen  fører, 

(Thi  idrætsfuld  den  norske   Vinter  er) 

Fra  Gaard  til  Gaard   du  Lader  lyde  hører. 

Og  sysselsat  du   alle  Hænder  seer; 

Nu   fældet  Skov  til   Stranden   føres   ned, 

—   Den   norske   Skov   til   Brittens   Strande  iler, 

Og  strider  der   for   fremmed   Sikkerhed, 

INlens  Landet  trygt  i  Fredens  Arme  hviler. 


Til  næsto   Bye  da  drage   frie  Slægter 

I  glatte  -leiers  wSpor  med  vinget  lil, 

Hvad  Dalen  sparsom  gav,   og  Fjeldet  nægter, 

De  bytte   sig  for  sine   Skove  til ; 

—  Skjoldimgen  byder,   Ceres  kjærlig  gaaer 
Paa  Bølgens  Ryg  fra  Danerrigets   Slette, 
Hvor  hendes  Helligdom   og  Tempel  staaer, 
En  ædel  Slægt  blandt  Klipperne  at  mætte.    — 

Af  hendes  Skjød  forsigtig  Huusbond  tager, 
Hvad  lange  Aar  og  talrigt  Huusfolk  bød. 
Til  elskte  Hjem  paa  fulde  Slæder   drager 
Og  siger:   Jeg  har  Alt,   thi  jeg  har  Brød; 
Geistrige   01  af  Ax  han  kalder  ud; 

—  Selv  Evan   har  i   Ceres's  gyldne   Klipper 
Skjult  Trøst  mod  Sorg,  ved   hende   Glædens  Gud, 
Fra  Arilds  Tid,    var    kjendt  blandt  Norges  Klipper. 

Ja  skyldfri  Lyst  min  glade  Landsmand  nyder, 
Naar  venligt  Grandelag  forsamler  sig, 
Det  stærke   01  i  Birke-Skaalen  flyder, 
Al   Tomten   om  kun  lyde  Frydeskrig. 
Høit  brænder  Ungdoms  Ild  i   Oldings  Bryst, 
Naar  han   sin  Flid   for  elskte  Søn  anpriser: 
«Hiin  IMose  nu  er  Eng,   og  frugtbar  Høst 
«Paa  fordums  Ur  i  gyldne  Pragt  sig  viser. 

«Her  har  jeg  klædt  den  nøgne  Khppes  Sider, 
«Forøget  gamle  Skov  med  unge  Træer; 
«Hiin   Elv,   som   ubrugt  flød  i   lange   Tider, 
«Hist  dreier  virksom  Saug,   og  IMøllen  her; 
«Og  Held  mig!   thi  mit  Slæb,   min   travle  Sveed 
«Skal  gavne  dig  min   Søn!   den  Trøst  mig  styrked' 
«Fra   Æt  til   Æt  skal   Gaarden   stige   ned,   — 
«Fra  Hagens  Tid  Forfædre   Gaarden   dyrked'. 

Høit   føl<;r   licUi   sin   imintre   Hyttes   Glædo, 
Og-   Friheds   Aand   er  i   hans   muntre   Sang, 
Mens   skjønne   Møer   og  raske   Drenge   træde 
En   Halling-Dands  *)   til   strøgne   Strænges   Klang; 
Alt  blander  sig  i   sand   uskyldig  Leeg, 
Mens  Pigen   med   sin   Elsker   sig  bortsniger; 
«Tak   Ole,   at   du   dig   fra   Laget  sneeg, 
«Og  skjøtted'   ei  de  andre  muntre  Piger! 

De  række  Troskabs  Haand,   og  glade  trykke 
De  umisbrugte  Kys  paa  røde  Mund; 
Saa  tale  de  om   Elskov  som  sin  Lykke, 
Saa  signe  de  den  første  glade  Stund, 
Som   samled   dem   til   fælleds   Kjærlighed, 
Da   Ole   Astrid   saae,   og  Elskov  kjendte, 
Da  Astrid  bly  tilstod  sin  Kjærlighed, 
Og  Ømhed  mildt  paa  trinde  Kinder  brændte. 

Ei  sukkes  Livet  hen  i  Amors  Lænker, 

Ei  krones  Elskov   først  paa  Gravens  Bred: 

Hvad  huuslig  Glæde   er,   hvad  Hymen  skjænker, 

I  unge  Aar  min  glade  Bonde  veed; 

En  munter  Knøs   snart  leger  i   hans   Favn; 

Naar   Stadens   Søn   sin  Leder  knapt   forlader, 

Har  han   alt  nævnt  det   kjære   Sønnenavn, 

Har  han  alt  følt  det  sødt  at  være   Fader. 

Held   dig  mit  Land,   og  Himlen  evig  Ære, 
At  jeg   din   Søn,   og   du   min   Moder  er; 
Dig   helliget  min   Rest  af  Dage   være. 
Jeg  være   dig,    som   du   din   Skjald   er  kjær! 


^)  Saa  kaldes  i  tiere  Egne  af  Norge  en  Dands,  som  er 
meget  almindelig  blandt  Bønderne,  og  som  anbefaler  sig 
ved  sine  mange  Variationer  og  den  Legems-Smidighed, 
den   udfurdrer   hos   Dandseren. 


II 


—  Men  Dagen   flyer,   og  Natten  møder  mig. 
O   Nat,   hvor  riig  du  er  paa  Yndigheder ! 
Hist  Cynthia  paa  Himlen   viser  sig, 
Og  lange  Nat  med  Majestæt  iklæder. 

Her,   tie  min  Sang!   thi   dine  svage  Toner 

Undfalde  mine  høie  Følelser. 

Nu  Natten  brænder  alt  i  Legioner, 

Jehovas  Haand  har  selv  antændt  dem   der; 

Fra  Norden  iler  over  Himlen  hen 

Det  kaade  Nordlys,   skjøn  som  Pagtens  Bue, 

Den  Noah  glad  saae  snoet  om  Himmelen, 

Henflammer  overalt  ustadig  Lue. 

Roe,   qvægsom,   mild,   til  trætte  Skabning  iler, 
Velkommen  Søvn!   Du  Jordens  bedste  Ven, 
Søg  Flidens  Leie,   at,   naar  Dagen  smiler. 
Den  vaagner  qvæget,   stærk  og  ny  igjen!    — 
Med   første  Foraars  Sol   saa  Elvene 
Med  dobbelt  Kraft  skal  bryde  Isens  Kjæder, 
Naturen  nye  opstaae,   og  ryste  Snee 
Og  lis  og  Hagl  af  sine  grønne  Klæder. 


Veddeløbet. 

En  Fortælling. 


-blandt  flere  støvleløse  Britter 

Var  En, 

Som  tænkte:   Vittig  Mand  bestandig  hitter 

To  Kalveskind  til  tvende  Been. 

(Par  Parenthes  tillad  Hr.  Recensent! 


12 


At  engelsk  Kalv  jeg   her  gjør   Complimcnt   — 

En   engelsk  Kalv   har  Hud, 

Som  holder  tvende  andre  Kalves  ud.) 

Han  gik  til   Støvles  Fader  ind, 

Ledsaget  af  den  store  Tanke: 

At  der,   om   nogetsteds,   han   maatte  kunne   sanke 

De  høitfornødne  Kalveskind. 

Sir  —   sagde  han  . —  jeg  et  Par  Støvler  haver, 

Som  nye  er', 

Paa  dette  lille  nær 

At  Taae   sig   Vei   igjennem   Saalen   graver, 

Saa   hvor  jeg  gaaer   man   raaber    «Fy!» 

«Byt  gamle   Støvler  bort  mod   nye.   — 

Saa  længe  pirrer  Du  en  Engelsmand, 
Indtil  han  bruger  sin  Forstand. 
Min,   pirret,   langt   om  længe   saae, 
At  nye   Støvler  Fødder  bedre  samle, 
Og  bedre  skjule  Taae, 
End  gamle. 

Thi   bad  jeg,   Sir!   om   et  Par   Støvler   hid, 
Jeg  prøver  dem  i  stakket  Tid, 
Og  passe  de, 
Jeg  Deres  Støvler  ta'er.   De  min  Guinee. 

De  Støvler  bringes   frem,   de   Støvler   drages 

paa   — 
—   Kun  den,   som  veed,   hvor  seig  og  lang 
En  Vinter  bli'er  ved  Støvletrang, 
Kun  han  kan  føle  ret  den   Glæde,   Helten   føled', 
Da  sine  Fødder  han  i   Støvler  saae; 
Han   længe   ei   hos  gamle   Støvler  nøled', 
Han   hopped'   høit  af  Fryd,   fik  Døren   fat 
Og  som  en   Vind  —   dog  denne  Metaphor 
Er  maaskee  Læseren   for  stor  — 
Thi  siger  jeg,   og  som  en  Kat 
Han  ned  af  Trappen  løb  og  ud  paa  Gaden, 
Og  derpaa  længer   frem   i   Staden. 

Den   stakkels   Støvlefabrikant 
Ei  mindste  Fryd  i   disse  Løier  fandt  — 
Aarsagen  laae  hos  gammel  Skik, 
Jævnaldrende  med  Professionen, 
At  naar  man   Støvler  gav,   man  Penge   fik ; 
]\len  det  tilsidesatte  her  Personen; 
Thi  løb  den  Støvlers  Skabermand 
Saa  raskt,   som  der  paa  Tøfler  løbes  kan. 
Og  raabte  himmelhøit:   Stands  Tyven!   —  Man  ham 

standser  — 
Men  hastigt  fatter  han,  og  hastigt  redder  sig: 
«I  maae,    for  Himlens  Skyld  (hans   Ord)  ei  standse 

mig, 
«Det  er  et  Veddemaal  —  jeg  vedded'  med  den  Mand, 
«At  Støvler  raskere  end   Tøfler  løbe  kan.» 

Biandt  andet  Godt  hos  Britten  er  og  dette, 
Han  aldrig  blander  sig  i  Næstens  Trætte, 
(Thi  hvad  Regjeringen  i  saa  Fald  gjør, 
Nationen  ei  tilregnes  bør) ; 
Biandt  Sært  hos  Britten  det  man  seer, 
At  efter  Veddeløb   en  Gjæk  han  er. 

Af  dette  heel  naturligt  flyder, 
At  Løberne  sin  fulde  Frihed  nyder, 
Af  det  igjen,   at  Støvleløbef  vandt; 
Men  Tøffelløber  sig  bestjaalet  fandt. 

Moral. 
Heraf  kan   drages  den  Morale: 
De  Støvler,   som   Du  slipper  at  betale 
Og  faaer  fordi  Du  løb, 
Dem  har  Du   for  et  Røverkjøb. 
Fremdeles  kan  man  lære  dette: 
Man  List  mod  Magt  med  stor  Succes   kan  sætte. 


A  f  t  e  n  e  n, 


J-Jct  trætte  Øie  vSøvn  at  bringe 
Velgjørende   du   stiger  ned, 
Og  med   din   askefarved'    Vinge 
Aftørrer  Trællens  Graad  og  Sveed. 

Taus  er  din  Færd,   dit  Klædebaand, 
Af  Lys  og  Mørk  er  sammenvævet, 
O  skjønne  Aften,   som  min  Aand 
Har  over  Jordens  Sysler  hævet. 

O  vær  mig  hellig,   naar  du  kom, 
Moralske  Stille,   som  indskrænker 
De  vilde  Lysters  Herredom 
Og  smeder  Sandserne  i  Lænker. 

Saa  maaskee  Sædelæreren, 
Graahærdet  Alder,   engang  kommer 
Til  mig,   og,   som  en  kjærlig  Ven, 
Blier  mine  sidste  Dages  Dommer. 

Blid  glider  Nattens   Dronning  hen, 
Med  fulde  Straaler  Hesper  brænder; 
En  kjærlig  Haand  paa   Himmelen 
Nu  et,   nu  andet  Lys  antænder. 

Saa  lyser  og  i  Sorgens  Nat 
Dit  Forsyns   Glimt,   o  milde  Fader! 
For  den,   sin  Liid  til   dig  har  sat, 
Og  ham  du  ene  ei  forlader. 

Men  den  er  Eden  selv  en  Ørk, 
For  den  groer  ingen  Fryd  paa  Jorden, 
For  den  er  Middags-Stunden  mørk. 
For  den  har  skyfrie  Himmel  Torden, 

Som  tvivler  om  din  Miskundhed, 
Kun  seer  din  Hevn  og  sine  Laster; 
Han  flyer  dig,   Gud!   og  sig,   og  ned 
I  Mistvivls  Afgrund  sig  forkaster. 

Tys  —  Hvad  afbryder  her  min  Sang? 
En  Lyd  som  af  en  sagte  Torden, 
Der  med  en  majestætisk  Gang 
Udspreder  Rædsler  over   jorden. 

Det  er  en  Elv,   som  styrter  sig, 
Fra  fjerne  Fjeld  med  denne  Lære: 
«Jeg  flyder  uopholdelig, 
«Saa  Tiden  og   —   den  kostbar  være. 

Hvad  dog  den  dybe  Taushed  gier 
Naturens  Stemme  dobbelt  Styrke! 
Hvor  lærerigt  dog  alting  blier 
I   dette  tause  Halvemørke! 

Flyd  Elv,   udbred  din  Lære   vidt, 
Den  vække  hvert  indslumret  Øre, 
Den  kjærlig  følge  mig  hvert  Skridt, 
Jeg  skal   paa   Livets  Bane  gjøre! 

Men  mild,   balsamisk  Søvnen  ned 
Paa  matte  Øienlaage  glider, 
O  Gud!   paa  din  Barmhjertighed 
Min  Sjæl  i  Søvnens  Arme  lider. 

Hver  syndig  og  hver  skræksom  Drøm 
Din  Engel   fra  mit  Leie  jager. 
Min  Sjæl  i   Søvnens  Lethe-Strøm 
En   Glemsels-Drik  mod  Kummer  tager. 

Saa   sødt  —  naar  ved  din  Miskundhed 
Barmhjertig  Graven  sig  oplader. 
Og  kalder  mig  til  varig  Fred   — 
Saa  sødt  jeg  sover  da,   o  Fader! 

Indtil   et  nyt  og  kjærligt  Bliv 
Igjennem  Jordens  Huler  klinger. 
Og  Frihed,   Salighed   og  Liv 
Mit  vidt  adspredte  Støv  tilbringer. 

Til    Elisa. 


l^lisa!   Skjæbnens   Gud   har   kjærlig  [)undet 
Mit  Livets  Glæde  og  dets  Roe  til  dig.   — 
Jeg  finder  dig  og  jeg  har  Eden   fundet; 
Jeg  savner  dig,   og  alt  er  tomt  om  mig; 
Du  smiler,   og  jeg  seer  kun  dig  paa  Jorden; 
Dit  Øie  mørkt,   og  mørk  er  al  Naturens  Orden. 

Tung  er  den  Stund,   som  langt  fra  dig  bortsukkes, 
Træg  slæber  den  sig  frem   og  tom   for  Fryd ; 
Hver  Gnist  af  Glæde  i   min  Barm  udslukkes, 
Min  Sjæl   opirres  mod  hver  Glædskabs  Lyd; 
Jeg  kalder  Latter  Synd  og  Glade  Daarer, 
jeg  kan   kun   føle   tungt  dit  Savn,   og   fælde  Taarer. 

Men  raskt  som  Lynet  gyldne  Timer  ile 
Min  glade  vellyst-drukne  Sjæl   forbi, 
Naar  dine  milde  Øine  mod  mig  smile ; 
(Saa  mægtig  er,   o  Elskov!   din  Magie) 
Fro  glemmer  jeg  mig  selv  og  taus  tilbeder 
Den  Gud,   som  svøbte  dig  i  milde  Yndigheder. 

Da  er  min  stille  Bøn  til  Altings   Fader: 
(Du  er  det  ypperste  af  al  hans  Daad) 
«Udslet,   saafremt  din  Viisdom  det  tillader, 
«Udslet  ei  disse  Smiil  ved  nogen  Graad; 
«Nei  munter,   som   en   Foraars-Morgenrøde, 
«Hun  stedse  smile  mig  et  Himmerig  i  Møde. 

Bag  sorte  Skye  den  gyldne  Soel  sig  skjuler, 
Og  Tordner  rulle   over  Hvælvingen; 
Orkaner  bryde   frem   fra  Stormens   Huler 
Og  Jorden   zittrer  under   Himmelen. 
Men  Skyen   driver  bort,   Orkanen  hviler, 
Og  Solen    frem    igjen    med  dobbelt  Klarhed   smiler. 

Elisa  saa  er  Livet   —   er  en  Kjæde 
Af  Glæde   og  af  Møie,   Smiil   og  Graad. 
IMen  Parcen  spinde  dig  af  varig  Glæde 
En  jævn,   en   stærk,   en  silde   afklipt  Traad ; 
Og  mig  bestemme  hun  den   stolte  Lykke, 
At  engang  dig  som  min  jeg  til  min  Barm  maa  trykke. 


Til  de  strenge  Sædelærere. 


r  orstummer  I !   som   daarlig  lære : 

At  Glæden  skal  fordømme   mig, 

At  Godheds  Gud  vil  dyrket  være 

Med  Taarer,  Suk  og  Klageskrig. 

Naturen  er  hans  milde  Tale 

Til  Mennesket  —   Hvad  klager  der? 

Er  ikke  Fjeld  og  dybe  Dale 

Bestrøete   med   Velgjerninger? 

Fornødenheder  der  fremspire, 

Og  Livets   Glæder  grønnes  der, 

Ei  Axet  blot,   men  Ranker  zire 

Den  Jord,   som  vores  Bolig  er. 

Men  Druen   skulde  staae  uplukket. 

Den  zittre  under  Hevnens  Arm, 

Som  med   dens   Saft   den  Kummer   slukked', 

Som  lønlig  ulmed  i  hans  Barm; 

Den  skulde  sødt  og  lifligt  smage, 

Og  kunde  lindre  Jordens  Nød, 

Men  hvo,   som   voved'   den  at  tåge. 

Nedstyrtes  i  en   evig  Død; 

Naturen  skulde  Fryd  opvække, 
Men  det  blev  Synd  at  føle  Fryd; 
Den  Lære   Daarer  kan   forskrække, 
Men  den  kan  aldrig  avle  Dyd. 

Den  Almagts  Haand,   som  gav  mig  Livet 
Gav  han  ei  Lyst  at  nyde  det? 
Den  Gud,   mig  Sandserne  har  givet, 
Gav  han  ei  Sandserne  sin   Ket? 

Fik  Philomele  Magt  at  smelte 
Min  Sjæl  i   blid  Sorgmodighed, 
Var  det  uskyldig  Graad  jeg  fældte, 
Naar  jeg  ved  Brødres  Kummer  græd? 
Hvi  maa  P^lisas  Sang  ei  røre, 
Ei  hendes  Smiil  fortrylle  mig? 
Ei  hendes  ømme  Kys  mig  gjøre 
Med  Alt   tilfreds   og  lykkelig? 
Hvi  maa  jeg  ei  hos  hende  græde 
En  Elskers  vellystfulde  Graad? 
Hvi  skal  jeg  under  Fødder  træde 
Naturens  moderlige  Raad? 

Forstummer  I!   som   daarlig  lære: 
At  Glæden  vil  fordømme  mig. 
Lad  Veien  trang  til  Himlen  være, 
Men  ikke  ufremkommelig. 

Elisa!   skjøn  er  Jorden   —   Glæder 
Er'   ødselt  strøete  over  den; 
Jeg  i  Naturen  Gud  tilbeder. 
Den  Skyggen  er  af  Himmelen ; 
Men  mørk  den  var  og  fæl  og  øde 
Og  synket  i  sit  Chaos  ned. 
Om  du  ei  smilte  mig  imøde 
Med   øm   og  trofast  Kjærlighed. 
Hos  dig  jeg  kjæk  den  Kalk  modtagor. 
Som  Skjæbnen  skjænker  i   for  mig. 
Og  aldrig  dette  Hjerte  klager. 
Blot  du  er  min   og  lykkelig. 

rleld  dig,   din  Odel  evig  staae, 
Som   dine  Marmorfjelde  — 
Dens  Navn  en  Skjændsel  være  maa, 
Som  vil  din  Frihed  fælde. 
Bliv  Norge  stedse  lykkelig, 
Og  dine  Sønner  værde  dig; 
Held  dig,   din   Odel  evig  staae, 
Som  dine  Marmorfjelde  1 

Som  mellem  Skovens  mindre  Slægt 
Rank  Gran  mod  Skyen  stiger, 
Staae  saa  ved  Himlens  Varetægt 
Udmærk't  blandt  Kordens  Riger; 
I  Fred  sank  Styrke   og  bliv  rig, 
I  Krig  uovervindelig  — 
Kort,  bliv  ved  Himlens  Varetægt 
Udmærk't  blandt  Nordens  Riger! 

Din  Fjeldryg  staae  med  Skove  klæd, 
I  Dalen  Ceres  smile. 
Og  Havets   Overflødighed 
I  dine  Garn  ile; 

Din  Handel  og  din  Søfart  maae 
Ved  Fyrsters  Mildhed  Kræfter  faae; 
Din  Fjeldryg  staae  med  Skove  klæd, 
I  Dalen  Ceres   smile. 

Frem,  Normand!   frem   dit  Norges   Gavn, 
For  Norden  lys,   spreed  Ære 
Omkring  det  evig  stolte  Navn, 
Som  Himlen  bød  dig  bære; 
Dit  Navn  en   7nægtig  Spore  er 
Til  Dyd  og  store   Handlinger, 
Me  fl   den   vanærer  Norina7ids  Navn, 
Som   ikke  gjør  det  Ære, 

Og   du,   min   lykkelige   Ven, 
Som  ingen  Jorddrot  plager. 
Som   udeelt  tår  Velsignelsen, 
Der  modnes  paa  din  Ager, 
Held  dig,   din   Odel  stige  ned 
Til  frie  Børn,  i  tusind  Leed, 
Tyk  Skoven  staae,   og  Engen  grøn 
Og  grøderig  din  Ager. 

Dyrk  Jorden,   den  taknemmelig 
Dig  og  din  Slægt  skal  nære; 
Den  unge  Skov  ukrænkelig, 
Og  hellig  for  dig  være; 
Tænk,   virk  til  Efterslægtens  Gavn, 
Og  Æren  hviler  paa   dit  Navn, 
Og  Norge,   som   opklækked'   dig 
Skal   selv   din   Skyldner  være. 

Mit  Land!   for  Liv  og  Sikkerhed, 
For  Frihed,  glade  Dage, 
Jeg  kun  en   tom   Erkjendtlighed 
Kan  byde  dig  tilbage; 
Kun  Ønsker  Armod  give  kan, 
Tag  Norge  mine  Ønsker  an   — 
Bliv  stor  og  lykkelig  i  Fred 
Til   Verdens   sidste  Dage. 


Den  mandige  Beslutning. 


-Lad  Statsmanden  Natten  hentænke. 
Og  grunde  paa  Rigernes  Vel; 
Mit  Glas  jeg  til  Randen  vil  skjænke, 
Og  ivrigen   ønske   dets  Held; 

Phlegmatiske  Lærde   forklare, 
Med  Noter,   Anacreons  Bog, 
For  mig  de  sin  Møie  kan  spare, 
Thi  Evan  forklarer  den  og. 

Med  Arons  Veltalenhed  stiger 
Vor  Præst  paa  sin  Talestol   op, 
Mod  Vellyst  han  støier  og  skriger, 
Modsagt  af  sin  mæskede  Krop; 
Den  høre,   som  gjeme  vil  sove, 
Men  jeg,   som  har  en  Medicin, 
Der  sødere  Søvn  mig  kan  love. 
Jeg  skjænker  og  drikker  min   Viin. 

Lad  Briterne  rase  og  følge 
Sit  vilde  utæmmede  Mod, 
Og  Havets  den  skummende  Bølge 
De  farve  med  Gallernes  Blod; 
Men  sløife  de   franske  Viinbjerge, 
Fornærmet  Europa   opstaae. 
Og  Briternes  Undergang  sværge. 
Selv  jeg  da  i  Kampen   skal  gaae. 

Hver  følge  sin  Skik,   naar  den  ikke 
Fornærmer  hans  Næste,   og  jeg 
vil   elske  og  synge  og  drikke, 
Og  pryde  med  Roser  min  Vei. 
En  Miltsyg  mit  Levnet  kan   laste, 
Jeg  leer  til   hans  tørre  Moral; 
Hvis  Viisdom  skal  græde   og  faste, 
Saa  er  jeg  nok  heller  lidt  gal. 


Hvad  jeg  synger. 


Jeg  synger  gjerne   om  Kongers  Magt, 
Jeg  er  en  Gjæk  efter  Fødselsdage, 
Thi  smukke  Ting  kan  jeg  da  faae  sagt, 
Ulastet  kan  jeg  min   Ruus   da   tåge, 

Klink   Hver,   som   tørster, 

Høit  leve  Førster, 

Justitien  leve,   den  Jorden  børster  — 

Resrenters  Skaal. 

Jeg  synger  gjerne   om  min  Mæcen, 
Og  mild  han  hører  min   Harpes  Toner, 
Endskjøndt  Apollo   selv  gav  ham   en. 
Der  var  omvundet  med  Laurbærkroner; 
Var  fleer  Mæcener, 
Som  den,  jeg  mener, 
Foragted'  Baggesen  ei  Mæcener  — 
Mæceners  Skaal. 

Jeg  synger  gjerne   om  Ordensbaand, 
Thi  intet  Menneske  skal  mig  nægte. 
At  jo  en  saadan  fornemme  Mand 
Kan  drikke  Vine,   som  ere   ægte ; 
De  Store  leve, 
Kun  de  ei  kræve. 

At  Folk  for  Stjerner  og  Baand  skal  bæve! 
De  Stores  Skaal. 

Jeg  synger  gjerne  om  Kamp   og  Krig   — 
Paa  anden  Maade  kan  Krigen  ikke 
Med  Nytte  blive  anvendt  paa  mig; 
—  Men  naar  man  synger,   saa  maa  man   drikke; 
Pokalen  tømmes, 
Hver  Helt  berømmes, 
Kujon   i  Krig  og  i  Drik  fordømmes; 
Hver  Krigers  Skaal. 

Jeg  synger  gjerne   om  røden   Guid, 
Og  deres   Ros,   som   i   dybe   Mine 
Randsage  efter  almægtigt  Muld, 
Som   skaffer  Ære   og  Magt   og   Vine; 

Dukater  løbc 

For  Luxens  Svøbe, 

Hver  stoppe   sin,   derfor   Viin  han  kjøbc; 

De  Riges  Skaal. 

Som  svoren  Fiende  af  Finkelen, 
Hvis  Ruus  er  døsig,   genieen   og  ringe, 
Jeg  synger  gjerne   om  Handelen, 
Og  raske  Sømænd,   som   Viin   os  bringe; 
Trygt  Vimplen  svæve, 
Sømanden  leve, 

Og  Tolden  ikke  formeget  kræve; 
Søfartens  Skaal. 

Jeg  synger  gjerne,   o   Elskov!   dig, 
Din  rene  Lyst  og  din  ømme  Smerte, 
Og  disse  Toner  Elisa  mig 
I  kjælne  Arme  indsluttet  lærte; 
Om   Elskovs  Glæde 
Hun  bød  mig  qvæde, 

Og  selv  hun  skjænkte  mig  Elskovs  Glæde; 
Forelsktes  Skaal. 


Daarlighed. 


Var   Viisdom   endnu  i   samme  Priis, 
Som  i  Kong  Salomons  gyldne  Dage, 
Saa  tror  jeg  selv,  jeg;  gad   været  viis, 
Kun  for  de  Smukke  at  behage; 
Men  Alt  forfalder, 
Vor  Jernalder 

En  Ordsprog-Kræmmer  Don  Panza  kalder. 
Og  det  er  stygt. 

Saa   bort  med   Viisdom,   kom   Daarlighcd, 
Af  alle  Slægter  du  dyrket  bliver. 
Hin  Vise  Intet,  Du  Alting  veed, 
Og  meer  end  alle  Lærde  skriver; 
I  Lærdes  Bøger 
Man  Viisdom  søger, 
^len  —   hvilket  just  din  Ros  forøger, 
Man  finder  dig. 

Om  Viisdom  har  man  fortalt  mig  det: 
At  hun  hvert  Øieblik  afveier, 
Hun  sover  lidet  og  spiser  slet, 
Og  knapt  en  lueshdt  Frakke  eier; 
Men   du  skal  være 
I  Rang  og  Ære, 
Og  daglig  Snese  Retter  tære, 
Saa  har  man  sagt. 

Dit  Altar  ryger   fra  Syd   til  Nord, 
Fra   Øst  til  Vest,   under  alle  Zoner 
Adlydes  slavisk  dit  Magtens-Ord, 
Og  overalt  har  du  dine  Throner; 
Og  dine  Sønner 
Du  rigt  belønner. 
De  under  hellige  Fedme  stønner, 
Og  Guid  og  Rang. 

Lad   vrantne   Vise   bespotte   dig, 
—  De   Vise  ere   de  største  Daarer, 
Thi   hvem   har  Viisdom   gjort  lykkelig; 
Dens  Sønner  dyppe  sit  Brød  i  Taarer  — 
Vi  tappert  æde, 
Og  blive  fede, 

Ved  Viin  og  Daarlighed  og  Glæde; 
Hver  Daares  Skaal. 

E  v  a  n. 


Til  Jordens  Lykke  blev  Druen   til, 

Skjænk  i, 

Den  dyrkes,   presses  og  nydes  vil, 

Skjænk  i, 

Og  i  det  Bæger,   Gud  Evan  haver, 

Er  Guddom  blandet  med  Jordens  Gaver; 

Drik  ud,   skjænk  atter. 

Tøm  Glasset,   skjænk  atter, 

Drik  ud. 

Han   mild   fremkommer   og  Smerten  døer, 

Skjænk  i, 

Blandt  Livets  Torne  han  Roser   strøer, 

Skjænk  i. 

Den  gustne  Armod  han  mild  beriger, 

Han  tæmmer  Løver  og  stolte  Piger; 

Drik  ud,   skjænk  atter, 

Tøm  Glasset,   skjænk  atter, 

Drik  ud. 

Naar  Geisten  slumrer,   tag   frem  dit  Glas, 
Skjænk  i, 

Naar  Verden  ikke  er  Dig  tilpas, 
Skjænk  i. 

Din  Geist  skal  vaagne,   din   Sjæl   skal   stige. 
Du  dig  med  Verderi  skal  let  forlige; 
Drik  ud,  skjænk  atter, 
Tøm  Glasset,   skjænk  atter, 
Drik  ud. 

Har  nogen  Doris  indtaget  dig, 
Skjænk  i, 

En  liden  Ruus  gjør  Dig  tækkelig, 
Skjænk  i, 

Du   skal  med  Styrke  din  Ild  forklare, 
C^g-  hendes   Hjerte   skal   staae   i   Fare; 
Drik  ud,   skjænk  atter, 
Tøm   Glasset,   skjænk  atter, 
Drik  ud. 


Frihe  d. 


Vel   den,   som   føler   Friheds  Værd, 

Han    føler  Livets   Glæde, 

Han   frygter  ei  Tyrannens  Sværd, 

Og  ei  den  tunge  Kjæde; 

I  Lænker  spotter  han  den  Haand, 

Som  vil  paaliste  Frihed  Baand. 

Vel  den,   som   føler  Friheds   Værd, 

Han  føler  Livets  Glæde. 

Han  kryber  ei  —  men  Rang  og  Magt 
Et  skyldigt  Buk  han  yder  — 
Rig  Ondskab  skjænker  han  Foragt, 
Ophøier  arme  Dyder ; 
Vær  ussel,   men  paa  Dyder  rig, 
Han  meer  end  Fyrster  ærer  dig. 
Han  kryber  ei,  men  Rang  og  Magt 
Et  skyldigt  Buk  han  yder. 

Paa  Sandheds   Alter   ofFrer  han, 
Med  Mod   og  Ild  han  bringer 
Sit  Folkes  Ret  for  dets  Tyran, 
Hans  Iver  Intet  tvinger ; 
Blot  hvasse  Sværd  —  han  blinker  ei, 
Som   Cato  gaaer   han   Gravens   Vei, 
Og  fri  og  stor  og  skjøn  hans  Aand 
Sig  op   til  Lyset  svinger. 


27 


Hvor  Antoniner  styre  Folk, 
Og  Fyrster  Fædre  ere, 
Der  staaer  den  frie  Sandheds  Tolk 
Ved  Thronen,   svøbt  i  Ære  — 
Saa  hører  Fredrik  Sandheds  Røst, 
Den  gyder  Viisdom  i  hans  Bryst, 
Han  bli'er  en   Fader  for  sit  Folk, 
Og  gode  Fyrsters  Ære. 

Vi,   Brødre!   Friheds  Landsmænd  er', 
Thi  Norge  er  dens  Sæde   — 
Den  evig  maa  udbrede  der 
Sit  Navn,   sin  Magt,   sin  Glæde! 
Den  aldrig  var  i  Norge  fød, 
Som  Trældom  taalig  Nakke  bød; 
Nei,  Troskab   er  det  Aag  vi  bær'. 
Og  Kjærlighed  vor  Kjæde. 


Selskabssang. 


At  Slyngler  hæves  til  Ærens  Top, 

At  Smiger  mæskes   og  Sandhed  tigger. 

At  Rige  sluge  den  Arme   op, 

Og  Dyden  nøgen  paa  Gaden  ligger, 

At  Baand  og  Stjerne 

Og  tomme  Hjerne 

Forenes  ofte,  ja  meer  end  gjerne, 

Det  seer  man  tit. 

Og  I,   som   sukkede   tit  med   mig, 
Naar  Dyd  og  Sandhed  blev  underkuet, 
Naar  den  blev  æret,   fornem  og  rig. 
Som  Lov   og  Bøddel  har  ofte  truet, 

Forglemmer  Taarer, 

Som   aldrig  saarer 

En   Slægt,   som   Himlen   har   skabt   til   Daarer, 

Og  værer  glad. 

Da  Nattens  Forbud,   Tusmørket,   laae 
Paa   halve   Jorden,    og  den   var  rolig, 
En  Glands  med  Eet  jeg  i  Østen   saae, 
Gud  Evan  kom  fra  Olympens  Bolig, 
Kun  sjelden   vadsket, 
Men  feed   og  lasket, 
Han  nedad  Fjeldet  barfodet  trasked', 
Og  ravede. 

Han  nærmed'   sig  til   det  Sted,  jeg  sad 
—  I  Gudens  Aasyn   stod  malet  Glæde,   — 
«Søn!   —   sagde  han  —  Du  bør  være  glad, 
Lad  Patrioten  forgjæves  græde, 
Naar  Ondt  kun  lykkes, 
Naar  Landet  trykkes, 
Og  Retten  selv  af  dens  Tjener  rykkes, 
Saa  tøm  dit  Glas.» 

Jeg  tog  hans  Bæger  og  tømmed'   det, 
Og  glemte  Landet  og  Landets  Daarer, 
Jeg  fandt,   at  Narren  har  stedse  Ret, 
Som  spotter  med   Heraclitens  Taarer, 
Jeg  hylded'   Glæde, 
Forsvor  at  græde, 
Og  loved'   Evan,  jeg  vilde  qvæde 
Kun  ham  til  Ros. 

En  Flaske   Viin   er  og  mere  værd 
End  al   den  Velstand  en  Tydsker  skaber; 
Men  troer  man  Tydsken  paa  hans  Gebærd' 
Og  vinder  han,  medens  Landet  taber, 


29 


Jeg  Evan  lyder, 

Min  Viin  jeg  nyder, 

Og  leer  ad  den,    som  bli'er  snydt  og  snyder 

Gjør  I  som  jeg. 


Hvordan  jeg  er. 


Jeg  er  saa  glad  som  nogen  Mand 

Paa  denne  latterlige  Klode, 

Thi  Norge  er  mit  Fødeland, 

Og  derfor  er  jeg  vel  tilmode. 

Og  Frihed,   Skjemt  og  Glasses   Klang, 

Er  gjerne  Æmnet  i  min  Sang. 

Min  Sang  er  jævn,   og  maaskee  lav, 
—   Derom  den  kjære  Læser  dømme  — 
Jeg  er  hans  Tjener  til  min  Grav, 
Hvis  han  mig  gunstig  vil  berømme; 
Men  finder  han  mit  Arbeid'   slet. 
Nu  Herre  Gud!   saa  faaer  han   det. 

Den  Krands,   Elisa  rækker  mig, 
Opveier  alle  Laurbærkroner; 
Naar  Fader  Evan  viser  sig 
Med  fulde  Glas  og  raske  Toner, 
Jeg  Ros   og  Daddel  glemmer  let, 
Jeg  synger,   drikker,  leer  mig  mæt. 

Hvad  Skjæbnen  har  udseet  mig  til. 
Er  mig  en  uforklaret  Gaade; 
Hun  gjøre  af  mig  hvad  hun  vil, 
Man  faaer  dog  lade  hende  raade  — 
Kun  det,  at  være  glad  og  fri, 
Det  vil  jeg  gjerne  raade  i. 

Jeg  kryber   ei,   da  var  jeg  gal, 
For  hiin  uværdig  Lykkens  Yngel; 
En  Slyngel  paa  en  prægtig  Sal 
Er  derfor  ei  desmindre  Slyngel, 
Og  Titler   aldrig  gjøre   kan 
Cartouche  til  en  ærlig  Mand. 

Jeg  har  en  Vane,   som  er  slem, 
Og  gid  jeg  kunde   den   forlade, 
Jeg  vandrer  som   om  Dagen  frem, 
Og  bruger  ingen  Figenblade; 
Og  ond  og  god,   og  som  jeg  er. 
Min  Ven  og  Fiende  mig  seer. 

Naar  Næringssorg  anmelder  sig 
—   Poeters  Brød  er  karrig  skaaret  — 
Jeg  trætter  Himlen  ei  med  Skrig, 
Ei  tosset  rykker  af  mig  Haaret, 
Det  levner  jeg  til  min  Frisør; 
Han  sligt  med  mere  Lempe  gjør. 

Er  Flasken  tom   —   saa  bli'er  den  tit 
For  den,   sit  Glas  vil  ofte  fylde  — 
Og  stopper  Penge  og  Credit, 
Min  Seneca  fra  støvet  Hylde 
Jeg  ta' er  med  dybe  Sukke  ned, 
Og  læser  om  Taalmodighed. 

Paa  Grund  af  dette  haaber  jeg, 
At  Verden  mig  en   Viis  skal  kalde, 
Der  gaaer  Naturens  jævne  Vei, 
Og  blander  Sødt  i  Livets  Galde, 
Og  Dagen,   som  den  kommer,  ta'er. 
Og  ingen  selvgjort  Kummer  har. 

IVlit  fulde  Glas,   og  Sangens  raske  Toner, 

Og  vittigt  Skjemt  og  IMunterhed, 

Jeg  sælger  ei   for  alle  Fyrsters  Kroner, 

Og  Salomoners  Herlighed; 

Thi  Høihed  ei  lyksaliggjør, 

Og  Alting  jævnes,   naar  man  døer. 

Et  evigt  Navn  er  deiligt,   kan  jeg  tænke. 
Og  det  paa  Qviste  ikke  groer; 
Men  det  mit  Støv  i   Graven  ei  skal  krænke. 
Om  man  mig  aldrig  kalder  Stor; 
Thi  naar  man  først  demede  er. 
Man  Verdens  Ros  og  Spot  beleer. 

En  Tønde  Guid  var  artig  nok  at  have, 
Dermed  at  pleie  Kjelderen; 
IMen  efter  den  i  Jordens  Skjød  at  grave. 
Det  overlader  jeg  til  den, 
Som  ikke  troer  og  ikke  seer. 
At  Armod  tit  af  Hjertet  leer. 

Mit  Ønskes  Maal  er  kun  en  kjølig  Kjelder, 
Hvor  Vinen  ingen  Skade  ta'er, 
Et  Fad,   som  fyldes  atter,   naar  det  hælder, 
Et  Huus,   som  tætte  Vægge  har, 
Et  roligt  Sind   —   en   -\Iunterhed, 
Som  følger  mig  til  Gravens  Bred. 

Og  ønsker  jeg  en  rask  og  kjælen  Pige, 
Som  elsker  mig   —   med  andre  Ord: 
Jeg  ønsker  mig  et  lidet  Himmerige 
Paa  denne  syndefulde  Jord, 
Og  Børn,  som  eie  Kraft  og  Marv, 
Og  faae  min  Munterhed  i  Arv. 

Jeg  veed  det  grant,   vor  Jord  er  ei  forbandet; 
Nei  overalt  jeg  seer  Velsignelsen, 
Den  stiger  op  af  Havet,  groer  paa  Landet, 
Og  regner  ned  fra  Himmelen; 
Jeg  veed  det  grant  —  vor  Lod  er  stor, 
Velsignet  er  den  faldne  Jord. 

Viinranker  groe   og  Venskabs  Luer  brænde 
Paa  Jorden  —   Piger  pryde  den, 
Og  fra  dens  ene  til  dens  anden   Ende 
Jeg  blomstre  seer  Velsignelsen. 
Lyksalighed  er  Jordens  Maal   — 
Viins,   Venskabs,   muntre  Pigers  Skaal. 


Mine  Længsler. 


llvor  saare  lidet  vil  der  til, 
For  lykkelig  at  være; 
Et  muntert  Sind,   en  Piges  Smiil, 
En  Ven,   som  gjør  dig  Ære, 
En  Hytte,   som  dig  skjule  kan, 
Sundt  Brød,   og  Kildens  klare  Vand, 
Saa  megen   Viisdom,   at  du  vil 
Og  bruger  denne  Lære. 

Guid  har  sin  Glands  og  Magt  sit  Værd, 
Og  Rang  vanærer  Ingen; 
Det  er  ret  smukt  at  være  lærd, 
Men  det  er  ikke   Tingen. 
Nei:   skjælve  ei   for  Daarens  Dom, 
Og  tåge   Dagen,   som   den  kom, 
Er  meer  end  Guid  og  Ære  værd, 
Og  det  dig  røver  Ingen. 

O  !   naar  jeg,   ved  Elisas  Barm, 
Til   Kloden  kunde  sige: 
«Jeg  har  indsluttet  i  min  Arm, 
O  Jord!   din  bedste  Pige.» 
Og  saa  en  Ven  ved  Siden  sad, 
Som  saae  sig  i  min  Lykke  glad, 
Jeg  skulde,   skjøndt  forladt  og  arm, 
Ei  efter  mere  hige. 

Til  eenlig  Dal  jeg  søgte  hen. 
Min  Haand  en  Hytte  bygged', 
Som  mig,   min  Pige   og  min   Ven 
Indslutted'   og  betrygged' ; 
Til  Frugtbarhed  jeg  Jorden  tvang. 
Og  ved  min  Sveed  hans  Godhed  sang, 
Som  throner  høit  i  Himmelen, 
Men  mig  min  Kreds  betrygged'. 

Jeg  Fader  blev  —  de  kjære  Smaae 
Paa  ømme  Knæ  jeg  satte, 
Paa  dem  med  samme   Øine   saae, 
Som  Gjerrige  paa  Skatte, 
Jeg  ledte  efter  Moders   Træk, 
Og  kyste  barnlig  Taare  væk; 
Jeg  Jorden   skjøn.   Gud  god  jeg  saae, 
Som  mig  paa  Jorden   satte. 

Jeg  sagde  til   den  kjælne  Tøs: 
«Dyd  er  den  største  Ynde.» 
Og  til   den  raske  vævre  Knøs : 
«Den  største  Skam  at  synde.» 
Jeg  sagde  til  dem  begge  to: 
«Blandt  Livets  Tome  Roser  groe; 
Af  Dydens  Kilde   Glæden   øs. 
Og  Gud  skal  Eder  ynde.» 

Sang  for  norske  Krigere. 


-A-t  stride,   døe   for  sine  Loves  Ære, 

Udødsle  mandigt  Blod  for  Fødestavn, 

Og  Seier  hjem  til  elskte  Land  at  bære, 

I  Fordums  Tid  ophøied'   Norraands  Navn; 

Da  gik  den  glatte  Søn  ved  skjægged'   Faders  Side, 

Og  fuld  af  Fædres  Mod  kun   ønskede  at  stride. 

]\Ied  Seier  kom  den  norske  Helt  tilbage 
Fra  fjerne  Land,  til  elskte  Piges  Bryst, 
(Saa  efter  Storm  de  kjække  Sømænd  smage 
I  ønsked'   Havn  en  reen  ublandet  Lyst); 
Hun  mandig  møder  ham,   og  tæller  Heltens 

Skrammer, 
Som  hos  den  norske  Møe  oppuster  Elskovs  Flammer. 

I  Vennekreds,  ved  brede  Egeborde, 
Min  Normand  om  sit  kjære  Norge  sang. 
Han  priste  hvad  Forfædre  gavnligt  gjorde, 
Og  Heltes  Navn  forskjønned'   Skjaldens  Sang; 
Glad  dråk  en  Sønnesøn  til  døde  Fædres  Ære, 
Og   ønsked' :     Gid   mit  Navn,    som   deres  stort  maa 

være. 

Vi   fødtes  jo  i  disse  kjære  Dale, 
Hvor  mangen  Helt  sin  sidste  Hvile  nød  — 
Hver   Gravhøi   lad   til   vore  Hjerter  tale. 
Og  lære  os,   at  søge  Heltes  Død; 
Ja  kjæk  og   fri   som   de,   vi  kalde   vil   tilbage 
Det  gamle  Norges  Dyd  og  ærefulde  Dage. 

ir' rie   og  Norske  vi   er', 

Land  og  Konge  har  kjær, 

Mod  i  Barmen,   og  Sværdet  i  Haanden  vi  bær', 

Pligten  finde  vi  skjøn, 

Ære  kalde  vi  Løn, 

Frygte  intet  Menneskes  Søn; 

Frie  og  Norske  vi  er! 

Let  flettes   Garn  for  Ærligheds  Fod; 

Men  møder  du  Normand  med  Glavind  og  Mod, 

Du  ei  skræmmer  ham   væk, 

Han  skal  møde  dig  kjæk, 

Friheds   Søn  kjendte  ingen  Tid  Skræk; 

Frie  og  Norske   vi   er! 

Mellem  Klipper  vi  boe, 
Vi  som  Klippen  er'   troe, 
Klippen   spottede  Stormen,   vi   Faren  beloe, 
Siig,  naar  Normanden  sveeg, 
Nei,  som  rodfæsted'   Eeg, 
En  Normand  faldt,   ei  veeg; 
Mellem  Klipper  vi  boe! 

Døden  kan  ramme  en  Normand,   ei  Skam, 
Han   frygter  Intet,   men  Alt  frygter  ham, 
Han  seer  Faren  og  leer. 
Han  seer  Døden  og  leer, 
Han  Skjændsel  aldrig  seer; 
Mellem  Klipper  vi  boel 

Kongen  Norge  har  kjær, 
Normænds  Fader  han  er, 
Derfor  yde  vi  Skat,   derfor  føre  vi  Sværd, 
Den  blandt  os  ei  er  fød. 
Som  saae  Fader  i  Nød, 
Og,   at  redde  ham,   Blod  ei   iidgjød; 

Kongen   Norge   har  kjær ! 

Vakler  hans  Throne,   saa  vakler  vort  Held, 

Nei   før  synke  Dovre,   det  evige  Fjeld, 

Før  vi  svige  vor  Eed, 

Før  vi  ønske  den  Fred, 

Som   han  ei  glædes  ved; 

Kongen  Norge  har  kjær! 

Riger  ere  vi  to, 
Danmarks  Sletter  beboe 
Christians  Børn !  Normænds  Brødre,  som  Normanden 

troe, 
Broder!   Haand  udi   Haand! 
Kun   een  Arm,   kun  een  Aand,     . 
Et  evigt  Slægtskabs-Baand! 
Riger  ere  vi  to ! 

Kom  mægtige   Fiende  strid,  viig  og  forstaae, 
At  Norske   og  Danske  for  Fødeland  slaae  — 
Hjem   og  Frihed  vi   har, 
Kongen  kalde   vi   Fa'er, 
Og  Fredrik  hos   os  var; 
Ri  o-er  ere  vi  to ! 


Afskedssang 

mellem  en  norsk  Soldat  og  hans  Kjæreste. 


Hun. 
v_/   vee  mig!   vee   mig  arme  Møe! 
Du  har  udrustet  Dig, 
Du  maaskee  skal   i  Krigen  døe. 
Og  hvem  skal  trøste  mig? 

Han. 
Da   skal   den  Helt,   som  kommer  hjem, 
Fortælle  Dig  om  mig, 

At  jeg  paa   Ilelteviis  drog  frem, 
Og  det  skal  trøste  Dig. 

Hun. 
Om  Du  paa  Helte viis  drog  frem, 
Og  Tusind'   faldt  for  Dig, 
Men  kom   ei  til  min  Hytte  hjem, 
Kan  Intet  trøste  mig. 

Han. 
Tænk  Pige,   at  jeg  slaaer  for  Dig, 
For  Dig  jeg  modig  er, 
Hvor  hæsligt  om  den  grumme  Krig, 
Din  Hytte  kom  for  nær. 

Hun. 
Og  om   den  kom  min  Hytte  nær, 
Og  grum   fortæred'   den. 
Kun  Elskte!   at  jeg  saae  Dig  der, 
Jeg  priste  Himmelen. 

Han. 
Men  Døden  rammer  alle  Mand, 
Den  trænger  ei  til  Krig, 
Og  midt  i  dine  Arme  kan 
Din  Elsker  røves  Dig. 

Hun. 
Dit  sidste  Smiil  modtog  jeg  dog. 
Dit  sidste  Kys  jeg  fik. 
Og  snart  jeg  gjennem  Graven  drog 
Did,   hvor  Du  for  mig  gik. 

Han. 
Men  Kongen   og  mit  Fødeland 
Opfordrer  mig  til   Krig, 
Og  den  er  ingen  ærlig  Mand, 
Som  da  vil  skjule  sig. 

Hun. 
Du  er  mig  Alt,   og  ingen   Mand 
Er  Ære  værd,   som  du; 
Men  hvorfor  har  Du  Fødeland 
Og  kommer  det  ihu? 

Han. 
Her  fik  jeg  Liv   og  Livet  nød, 
Her  smiled'   Du  mod  mig, 
Det  Land  er  sagtens  værdt  min  Død, 
Som  gav  mig,   Elskte!   Dig. 

Hun. 
Du  vil  bedrøve  mig  —   saa  gaae  — 
Gud  sende  Dig  igjen! 
Hvi  kan  ei  Pigen   Fienden  slaae, 
Og  værne  om  sin   Ven. 

Han. 
Din  Haand  —   et  Kys  —  det  styrked'  mig 
Farvel   —  vi  sees  igjen. 
Den  gode  Gud,   som  gav  mig  dig. 
Skal  vogte  om  din  Ven. 

Hun. 
Men  Elskte!   om  Du  sviger  mig, 
Og  om  Du  døer  i  Krig, 
Saa  er  jeg  reent  ulykkelig, 
Og  Synden   er  paa  Dig. 

Han. 
Jeg  aldrig  aldrig  sviger  Dig; 
Men  om  jeg  døer  i  Krig, 
Saa  skal  mit  Rygte  trøste  Dig, 
Og  Du  begræde  mig. 

En  norsk  Mands  Sang. 


Jeg  er  saa  fro,  jeg  er  saa  glad, 

Jeg  er  min  egen  Herre, 

Jeg  Fogden  ei  skal  spørge  ad. 

Om  jeg  tilfreds  maa  være; 

Jeg  stræbe  kan  og  vil,   og  Held 

Skal  møde  mig  fra  Dal  og  Fjeld; 

Jeg  gi'er  min   Skat,  gjør  Ret  og  Skjel, 

Og  er  min  egen  Herre. 

Mit  Huus  er  lavt,  men  mit  det  er, 
Min  egen  Tomt  det  bærer. 
Og  aabent  staaer  det  for  Enhver, 
Som  Gud   og  Kongen  ærer; 
Kom  Bonde,   bød  jeg  ham  min   Haand, 
Kom  Ridder,   bød  jeg  ham  min   Haand, 
Jeg  frygter  Gud,  men  ingen  Mand; 
Jeg  er  min  egen  Herre. 

Min  Kost  er  simpel,   og  min   Drik 
Ned  over  Klippen  flyder. 
Men  mon  den  mere  Styrke  fik, 
Som  Snese  Retter  nyder? 
Mon  den  er  mere  glad  end  jeg, 
Som  henter  paa  en  farlig  Vei 
Sin  rare  Viin?  jeg  mener  nei, 
Vand  lædsker,   styrker,   fryder. 

Mit  Leie  Ingen  spotte  maa, 
Jeg  holder  det  i  Ære, 
Jeg  veed,   at  Søvn  paa  bare  Straae 
Kan  tryg  og  qvægsom  være; 

Naar  Sol   forg vider  Bjergetop, 
Jeg  med  fornyet  Sjæl  og  Krop 
Til  Dagens  Arbeid'   stiger  op, 
Og  saadant  bør  det  være. 

Af  Klæder  Andre  bryste  sig 
Med  meget  mindre  Føie; 
Den  Hjord,  jeg  føder,   skjænkte  mig 
Min  simple  Vadmels-Trøie ; 
Men   den   er  varm   og  heel  og  reen. 
Og  spimden  af  min  Datters  Teen, 
Min  Kones  Fingre  sømmed'   den, 
Kjær  er  mig  denne  Trøie. 

Min  Hustru  er  mig  evig  kjær. 
Skjønt  ingen   Skjønhed   mere, 
For  Husets  Dont  hun  Omsorg  bær, 
Og  det  er  Koners  Ære; 
Ja  jeg  var  utaknemmelig. 
Om,   Kone!  jeg  ei  elskte  Dig, 
Du  raske  Sønner  skjænkte  mig, 
Og  Døttre,   Egnens  Ære. 

Min  Datter!   træd  i  Moders  Spor, 
Og  det  kan  aldrig  feile, 
At  naar  du   bliver  rigtig  stor. 
Vil  Snese  til  dig  beile; 
Da  lyd  kun  Stemmen  i  din  Barm, 
Og  kast  dig  i  en  Mages  Arm; 
Ved  Elskov   lindres  Livets  Harm, 
Det  kan  umuligt  feile. 

Min  Søn   —   vær  fro  som  jeg  og  glad, 
Som  jeg  din  egen  Herre, 
Som  jeg  du   Ingen   spørge   ad, 
Om   du   tilfreds   maa   være; 

Stræb,   som  din  Fa'er  har  stræbt,   og   Held 
Skal  møde  dig  fra  Dal  og  Fjeld; 
Betal  din  Skat,  gjør  Ret  og  Skjel 


Og  vær  din  egen   Herre. 


En  norsk  Bondekarls  Sang. 


-A.t  Ladhed  er  parret  med  Smerte, 

At  Arbeid'   Velsignelse   er, 

Det  tidlig  min  Fader  mig  lærte, 

Den  Lære  jeg  meget  har  kjær; 

Sundt  Blodet  om  Hjerte  mig  strømmer, 

Og  Styrke  jeg  har  i  min  Arm, 

Jeg  Natten  ei  ængstlig  bortdrømmer. 

Og  Kummer  ei  nager  min  Barm. 

« 

Jeg  veed  ei,   det  Andre  maae  lære, 
Om  mellem  de   øvrige  Land, 
Der  noget  meer  frugtbart  kan  være, 
Det  gaaer  mig  desuden   ei  an; 
Jeg  veed:   Paa  den  Jord,  jeg  skal  dyrke. 
Min  Fader  fandt  Føde  for  sig. 
Og  levnes  mig  Helbred  og  Styrke, 
Jeg  finder  nok  Føde  for  mig. 

Ploug  veed  jeg  behændig  at  kjøre. 
Og  Leen  er  let  i  min  Haand, 
Min   Sigd^)  kan  jeg  mesterlig   føre, 
Og  nemt  tvinge  Axet  i  Baand, 

Og  Pleilen  forstaaer  jeg  at  slynge, 
Og  Kornet  at  kaste  i  Loe, 
Og  veed  jeg,   ved  Viser  at  synge, 
At  gjøre  een  Time  af  to. 

Saa  veed  jeg,   hvad  Fødeland  kræver, 
Og  helligt  er  Fødelands  Krav, 
Gud  gav  mig  jo  kraftfulde  Næver, 
Og  Kongen  jo    Vaaben  mig  gav; 
Paa  ingen  af  dem  bør  jeg  spare, 
Var  derfor  mit  Norge  i  Nød, 
Jeg  saae  kun  mit  Fødelands  Fare, 
Og  frygter  ei  Krigerens  Død. 

Blandt  Dalens  elskværdige  Piger 
Er  Signe  den  yndigste  Møe, 
Hver  Gut  her  i  Bygden  det  siger. 
Og  jeg  paa  den  Sandhed  vil  døe; 
Hvor  rask  hun  i  Dandsen  sig  svinger, 
Hvor  vakkert  hun  flætter  sit  Haar, 
Hvor  reen  hendes  Fjeld  vise  klinger, 
Det  aldrig  af  Minde  mig  gaaer. 

Min   er  den  elskværdige  Pige, 
Og  snart  vores  Bryllup  skal  skee, 
Bød  Kongen  mig  Norriges  Rige, 
Men  nægted'   mig  Signe  at  see, 
Jeg  svared':   Fa'er  styr  Du  dit  Rige, 
Du  styrer  det  bedre  end  jeg. 
Men  jeg  styrer  bedre  min  Pige, 
Og  Signe  forlader  jeg  ei. 


^)  Sigd  kaldes  i  Norge  et  Krumjern  af  Dannelse,  som  en 
halv  Cirkel  med  et  lidet  Skaft  i)aa  den  ene  Ende,  hvor- 
med Kornet  skjæres,  og  som  i  Danmark  kaldes  Segel. 

Til  Baggesen 

i  Anledning  af  Wessels  Død. 


Jrlvor  Søvnens  store  Sanger  sover 
Den  lange  Søvn,  min  Skjaldemøe 
En  Sang  om   Gravens  Fortrin  vover, 
Og  at  misunde  dem,  som  døe. 

Velsignet  Wessels  Støv  maa   hvile, 
Og  Ondskab  tie  ved  hans  Grav, 
Han  tvang  den  Usle  selv  at  smile. 
Og  Vanhelds  Søn  han  Glæde  gav. 

Naar  Wessel  stemte  sine  Strænge, 
Pindus  gjenlød  af  deres  Klang, 
Og  Muse-Choret  ønsked'   længe 
At  undervises  af  hans  Sang. 

Men  tunge  Kaar  og  mørke  Dage, 
Bagtalelsens  forgifted'   Braad, 
De  lærte  Glædens  Skjald  at  klage, 
Og  druknede  hans  Smiil  i  Graad. 

Taus  Dalen  var;  thi  Wessels  Strænge 
Klang  ikke  meer  i  Dalens  Skjød. 
Forladte  Phoebus   saae  dem  hænge. 
Og  Baggesen  dem  tåge  bød. 

Han  stemte  dem,   og  muntre  Toner, 
Som  næsten  Wessels  Toner,   klang, 
Og  Musen  friske  Vedbend-Kroner 
Om  Skjaldens  unge  Tinding  hang. 

Forbauset  Wessel  Sangen   hører, 
Og  seer  sin  Luth  i   fremmed  Haand, 
Og  Fryd  hans   ædle   Hjerte  rører, 
Glad  kjender  han  igjen  sin  Aand. 

«Syng  —  saa  til  Baggesen  han  taler 
«Bliv  meer  end  Wessel  lykkelig! 
«Du  stiger  nu,   men  see  jeg  daler, 
«Og  Gravens  Roe  indbyder  mig.» 

O  ja   —   i  dens  Cypresse-Lunde 
Den   favner  Dig  venskabelig, 
Mit  Venskab   er  for  sandt.   at  kunde 
Til  Jorden  mere  ønske  Dig. 

Did  kommer  ingen  Sorg  og  Møie ; 
Bagtalelsen  forstummer  der; 
De  kun  bedømmes  af  den  Høie, 
Som  grant  din  hele  Vandel  seer. 

Og  Du,   som  Wessels  Fodspor  træder, 
Som  han  tre  Rigers  Yndling  er. 
Det  blev  hans  Lod  at  give  Glæder, 
Og  at  modtage  Lidelser. 

Vor  Vei  —  thi  ogsaa  jeg  paakalder 
Apollos  Gunst   —   er  trang  og  svær, 
Den  gjennem  hvasse  Torne  falder, 
Og  Armod  vor  Ledsager  er. 

Men  Baggesen!   dig  Intet  skrække! 
Ei  Armod,   ei  Uskjønsomhed, 
Apollo  dig  en  Krands  skal  række 
Saa  skjøn   som  Wessels  Evighed! 


Cg^^c^-^^t^ 


Blandede  Digte  fra  Tiden  efter  1789. 


De  ædle  Jyder. 

(1792.) 


vjTovbaarne  Jyder  tre   — 

(Nu  vil   den  usleste  Forstand, 

Der  tænkes  kan  hos  nogen  Herremand, 

At  her  om  Bønder  handles  see; 

Og  hvis  Udtrykket  ei   slaaer  til, 

Dog  Tænkemaaden  det  afgjøre  vil.) 

Tre  Jyder,  baarne  grovt,   en  liden  Reise  gjør' 

Til  Kjøbstæd,  hvor  de  ei  har  været; 

Anviist  af  Kyndige,   ukjendte   Vei  de  drage; 

(Thi  kommer  Bonden   frem,   han  finder  selv  tilbage, 

Med  mindre  han  paa  Veien  døer) 

Omsider  Veien  faldt  om  lidet  Vand; 

Der  stod  et  enligt  Træ  ved  Våndets  Bredde, 

Hvis  Grene,   bøied'   ud  fra  tørre  Land, 

Hang  over  Våndet,  som  om  Lædskelse  at  bede; 

De  Jyder  see  det,   og  de  græde, 

«O!   raaber  En  af  dem,   tænk,   hvem   der  var  istand 

«Det  arme  Træ  med  Lædskedrik  at  glædel 

«Stavnbunden  til  sit  Fødested 

«Det  nær  sig  seer   Lyksalighed, 

«Men  kan  ei  naae  den  —  see,   hvor  Grenen  hænger, 

«Og  Blade  gulne  —  det  kan  neppe  leve  længer  — 

«O   Brødre!   kan  I   huske,   naar 

«Vi  ofte  ligned'   vore  usle  Kaar 

«Mod  andre  Skabningers,   og  sagde  frækt,   at  Jyden 

«Af  alle  Herrens  Skabninger 

«Den  meest  vanheldige  paa  Jorden   er; 

«I\^ig  den  Formastelse  nu  bitterlig    fortryder. 

«Gud  os  dog  Fødder  gav   —  det  lykkes   fra   og  til 

«]Med  et  og  andet  Skib   at  rømme  bort  fra  Landet, 

<^Men   dette  arme  Træe,   I  see,   det  rømme  vil, 

«Men,  bundet  fastere  end  vi,  det  naaer  ei  Våndet  — 

«Lyksalig  vi  mod  Træet  —  men 

«Skal  Mennesker  da  see  Guds  Skabning  lide, 

«Og  ei  forsøge   paa  at  vederqvæge  det? 

«Er  ingen  blandt  Jer,   som  kan  Middel  vide, 

«Til  Træets  Redning»    —   Dybt  bedrøvede 

Nedsætte  sig  de  ædle  to, 

Sørgmodig  Kind  i  haardfør  Næve  hviler, 

Dybt  grandskende  er  alle  deres  Blik  — 

Omsider  Glæden  i  den  Enes  Øine  smiler, 

(Som  en  Indskydelse  han  fik) 

Og  hurtig  slaaer  han  Haand  i  Haand, 

Op  springer  han,   og  sig  mod  Træet  vender 

Med   disse   Ord:    «Snart  slukkes  Tørstens  Brand, 

«Som  i  din  tørre  Stamme  brænder.» 

Fryd  er  den  Følelse 

Hos  Resten  af  de   ædle  Tre, 

Men  Tvivl  paa  den  slaaer  Vand; 

De  kan   ei  fatte  ret,   hvordan 

Man  leder  rodfast  Træe  til  Vand. 

«]\Tærk,    raaber    derpaa   den,    som   det  begribe  kan: 

«Erfarenhed  har  lært,   at  man  kan  bøie  Træ'r; 

«Et  Øieblik  —   og-  I  skal   see  mio-  hæno^e  der  — 

(Paa   Grenen  peger  han) 

«Den  anden   da  ved  mine  Been  sig  hænge, 

«Den  tredie  ved  den  andens  ligesaa, 

«Og  jeg  vil   vædde,   Træet  Vand   skal   faae.* 

Hølt  hoppe   de  af  Fryd,   og  han  ei  nøler  længe; 

Alt  klavrer  han  den  knudred'   Stamme  op 

Og  snart  fra  Grenen  man   seer  hænge  tunge  Krop, 

Den  anden  ved  hans  Fødder  fast  sig  hefter, 

Den  tredie  ved  den   andens  ligesaa: 

De  tynge,   Træet  giver  efter; 

Men  det  vil  ei  forslaae 

cTyng  Brødre,   tyng  af  alle  Kræfter!» 

Den  Sidste  raaber  saa: 

«Vi  tynge  nok,   men  det  vil  ei  forslaae.» 

Den  første  tænker  at  forøge  sine  Kræfter; 

Til  Brødre  nedenfor  han   raaber    —    «Trofast  vær! 

«Holdt  dygtigt!  jeg   besværger  Jer! 

«I  Næverne  jeg  spytte  maa 

«For  dobbelt  Kraft  at  faae.» 

De  love  det,   og  han  vil  gjøre  saa; 

Sit  Tag  han  slipper  —  flux  de  ph-impe  ned 

Og  drukne   —   O,   de  ædle  Jyder! 

Vee  den,   som   ei  en  venlig  Graad  dem  yder, 

Og  sukker:   Sov  i  uforstyrret  Fred! 

Mens  Hjertet  man   og  Villien  dømmer. 

Man  Eders  gode  Sjel   evindelig  berømmer. 


Skaal  for  Koner. 

(I793-) 


]3t'r  sad  en  Konge  i  Susan-Stad 
Som   hersked'   over   en   Hoben  Riger; 
Han  fik  det  Indfald  at  være  glad, 
Som  Esthers  Bog  i  det  Første  siger; 

Et  Selskab  gjorde  han  uden  Mage 
Det  våred'  hundred'  og  otti  Dage. 
Rahbarberah ! 

Sex  Dages   dygtige  Perial 
Selv  Kongehjerner  kan   confundere ; 
Den  syvende  saae   Asverus  gal: 
Saaledes   monne   han   decretere: 
^jMehuma?i,   Bistha,   Sethar,   Harbona, 
«Abagtha,  Bigtha,   Charchas!  hent  Kona, 
«Hent  Vasthi  hid.» 

I\Ien  knipske  Vasthi,   som   Budet  fik, 
Lod   Kong  Asverus  tilbage  vide : 
At  hun,   sin  Sjæl,   ei   af  Flekken  gik, 
Hun  kunde   ikke   den   Drikken   lide. 
Hun  sikkerlig  havde  sin  Aarsage, 
Som  let  jeg  gj ætter,  men  hver  umage 
Sin   Gjættekraft. 

Da  blev  Asverus's  Næse  lang, 
(Hvert  Nei  forlænger  en  Kongen  æse) 
Og  vred  han   op   fra  Høisædet  sprang, 
Og  tordned'   ud:    «I,   som  Loven  læse! 
«Hvad  siger   den?  hurtigt,   lad  mig  høre, 
«Hvad  skal  jeg  med  Mutter  Vasthi  gjøre? 
«Vær  expedit.» 

Op   stod  ^lemuchan   og  tåled'   saa: 
(Han  havde  neppe   den   bedste   Kone) 
«Med  Jordens  Bjerge  din  Throne  staae, 
«Med  Himlens  Stjerner  din  stolte  Krone, 
«Dit  Scepter  ei   fra   din  Haand  aflade, 
«^lens   Hav   har   Draaber   og  Skoven   Blade 
«Men  hør  mig  mild!» 

«Kan  Kong  Asverus  et  Afslag  faae, 
«Tør  Vasthi   trodse  Dig,   store   Herre, 
«Vi  alle  snart,   som  Mads  Fots   skal  staae; 
«Dig  gaaer  det  galt,   men   os  gaaer  det  værre; 
«Thi   raader  jeg:    Tag  blandt  skjønne  Piger 
<!.Den   skjø7i7ieste   udi  dine   Riger 
«/   Vast  his  S/ed.» 

For  Kongens  Øie  det  Raad  var  godt, 
Og  Kongens  Mænd  fandt  det  ikke  værre, 
Og  der  blev   Gammen   paa   Susans   Slot, 
Da  Kongen  skrev:    «Hver  skal  være  Herre 
«Udi  det  Huus,   han  beboer;   hans   Qvinde 
«Skal,   naar  han  byder,   sig  strax  indfinde; 
«Hvis  ikke  fort!» 

Om  hele  Landet  gik  Kongens  Bud, 
Og  alle  Koner  fik  lange  Næser, 
Og  alle  Mændene  loved'   Gud 
Og  dem,   som  Loven  saa  kløgtig  læser; 
Og  alle  Pigerne   —   de  som  stode 
Paa  Exspectance  —   blev  meget  gode. 
Det  var  en  Lyst! 

Man   skulde   tænke  min  Vise  var 
Et  Manifest  imod  Landets   Qvinder: 
Men  jeg  den  modsatte  Hensigt  har. 
Jeg  Hæderslorandse  de  Skjønne  binder. 
Det  stolte  Norge  behøver  ikke. 
At  Kongen  hid  saadan  Lov  skal  skikke. 
Som  Susans  Lov. 

Ei  at  de  Skjønne  er'   Slaver  her, 
Og  bør  de  Skjønne  vel  Slaver  være? 
De   føre  Scepteret  au  contrair, 
Paa  dem  beroer  hele  Mandens  Ære,  • 

Paa  dem   hans  Lykke,   paa   dem    hans   Glæde, 
Kun   han   er  smedet  i  Hymens  Kjæde; 
Men  de  er'   frie. 

Men  milde  gjøre  de  Baandet  kjært, 
Og  kloge   dølge   de  faste  Lænker, 
Og   —   hvilket  vistnok  er  grumme   sært  — 
Regjerer  saa,   at  en  Tosse  tænker 
Vi  staae  ved  Roret  —  Lad  det  saa  være, 
Vi  staae  der   —   Men  de   Compasset  ere, 
De  stvre  os. 

En  Daare   dadler  veløvet  Magt, 
Men  Venner!   Daarer  vi  ere  ikke; 
Til  vores  Ære  det  være  sagt. 
Vi  glade  Herskernes  Skaal  vil  drikke. 
De  gjør'   os  gode   og  lykkelige; 
Langlivet  blive  hver  Kones  Rige, 
Som  hersker  klog. 


Efterskrift  for  Pigerne. 


Og  er  der  mange,   som  voxe  frem 
INIed  store  Evner  til  Regimente. 
En   daarlig  Mand,   som   forglemmer  dem, 
Hans  Følgeagtighed  knapt  de  glemte ; 
Blev  Cathariner,   som  vilde  krige; 
Saa  klinker:   Held   for  hver  yndig  Pige 
I  dette  Lag. 

Sang 

for  den  forenede  Danske   og  Svenske  Flaade. 
(I794-) 


Vi  Danmarks  Mænd,  vi  Sverigs  Mænd, 

Vi  Norges  Mænd, 

Vi  Havets  Mænd,  vi  Krigens  Mænd, 

Vi  Hædersmænd, 

Vi  hørte  vore  Fyrsters  Bud 

Om  Lcdingstog, 

Vi  lød,   omfavned'   Fa'er  og  Brud, 

Og  fro'   bortdrog' ; 

Thi  see!   vore  Fyrster  er'   Fædre. 

Paa  høien  Mast  det  danske  Flag 
Urørt  skal  staae, 

Paa  høien  Mast  det  svenske  Flag 
Urørt  skal  staae! 
Thi  Gother  elske   Vaabenbrag 
Kjækt  Cimbrer  slaae, 
Og  Normænd  ingen,  ingen  Dag 
Forsagte  saae; 
Thi  er'   vore  Fyrster  ei  Fædre? 

Vi  Krigens  Mænd,   vi  Havets  Mænd, 
Vi  Hædersmænd, 

Vi  Sverigs  Mænd,   vi  Danmarks  Mænd, 
Vi  Norges  Mænd, 
Vi  alle  Nordens  stolte  Mænd 
Er'   Eet  igjen; 

Vi  see  det:   Gud  i   Himmelen 
Er  Nordens  Ven. 
O!   er'   vore  Fyrster  ei  Fædre! 

4** 

Som   Dug  for  Sol,   alt  indbildt  Had 
Er  svundet  hen; 

See  Cimbren  favne  Gothen  glad, 
Som  gammel   Ven ; 
Trohjertig  Normand  begge  ta'er 
Med  Lyst  i  Haand: 
«Gud  signe  den,   som  tvundet  har 
«Det  skjønne  Baand! 
«De  Trillingrigernes  Fædre!» 

Vi  værne  om  vort  Fødeland 
Og  Kongers  Borg. 

0  Du!   som   bedst  beskytte  kan, 
Vær  Du  vor  Borg! 

1  retviis  Kamp  med  Mod  vi  gaae; 
Staae,   Gud!   os  bi! 

Og  Søen,   som  vi  tumles  paa, 

Skal   vorde   fri! 

Thi  leve  de   Rigemes  Fædre! 


Til  min  Kone 

den    19de   Oktober    1794. 


rlvad   er   en   Capellan,   at   Du 

Hans  Hustru  vilde  være? 

Naar  Sognepræsten  gaaer  itu, 

Saa  maa  han  retirere. 

Fra  Slægt   og  Fødeland   han  maa 

Først  sqvalpes  frem  paa  Bølgen  blaa 

Og  saa  i  Forgemakket   staae, 

For  at  sollicitere. 

Der   maa   han   snoe   sig   som   en   Aal, 
—  Som  Præster  godt  skal  klæde   — 
Og  snart  med  Surren,   snart  med  Taal 
Sig  Lykkens  Vei  berede; 
Snart  bruse  frem,   som  Glommens  Elv 
Og  snart  igjen,   ulig  sig  selv, 
Og  lydig  det  høibaarne  Skjælv! 
Smaamurre  ved  dens  Bredde. 

Naar  efter  to,   tre,   fire  Aar 
Han  saa  et  Kald  kan  snappe, 
Hans  Skrædder  da  den  Ære  faaer. 
At  borge   ham  en  Kappe. 
Da  sættes  Naadsens  Aar  i   Pandt; 
Hans  Velærværdighed  iblandt 
Sin  Aand  saa  saare  lugslidt  fandt, 
At  Brochmanns  den  maa  lappe. 

Hvad  er  en  Capellan,  at  Du 
I  hans  din  Skjæbne  tvinder, 
Ja  kommer  glad  det  Baand  ihu. 
Som  Dig  med  ham   forbinder. 
Hver  Pige,  Ungersvend  og  Mand 
Vil  tænke  lavt  om  din  Forstand; 
Men  kun  din  glade  Capellan 
Din  hele  Storhed  finder. 

Som  tvende  Dage,  tvende  Aar, 
Hos  dig  henrundne  ere; 
Een   Sladdermund  paa   Gulvet  gaaer. 
Som  alt  vil  raisonnere; 
Paa  kjøbenhavnsk  den   anden   alt 
Har  kjønt  sit  Pa  og  Ma  udtalt, 
Og  hvis  ei  alle  Ting  gaae  galt, 
Sit  Norsk  hun  snart  vil  lære. 

Hvad  Under  da,   om  glad  jeg  er, 
Og  hædrer  med   en  Tærte  ^) 
Den   Dag,   saa  gavmild  og  saa  kjær, 
Du  gav  mig  Haand  og  Hjerte, 
Og  om  jeg  vilde  blive  vred, 
Hvis   frydløs   ugift   Hellighed 
Fra  Peders  bløde  Stol  steg  ned 
Og  dig  for  den  begjærte. 

Mit  Glas  er   fuldt,   min  Barm  er  fuld. 
Hil  dig!   du  Kjønnets  Ære! 
Som  du  er  høie  Pligter  huld, 
Hver  Glæde  huld   dig  være! 
Bliv  under  Lykkens  Kjærtegn  graae, 
See  andre  Smaae  af  vore  Smaae, 
I  Mormo'ers  Fjed  de   samtlig  gaae, 
Som   Farfa'er  fro'   de  være. 


Den    lange    Vise 

da  jeg  var  glad. 
(I794-) 


ijrødrel   her  vi  glade  ere. 
Og  gid  Alle  glade  være, 
Landsmænd,   Fremmed,   Fiende,   Ven! 
Fred  med  Alle   har  vort  Hjerte, 
Medynk  med  hver  Broders  Smerte, 
Og   et  Suk  til  Himmelen, 
Som  kan   ene  ende   den. 


^)  Saa  kaldes  paa  Bergensisk  en  Spølskaal  Punsch. 

Skaal   for   dem,  jog  ikke  ynker, 
De  godt  Folk  i  Klodens  Rynker, 
Man   end  ei  opdaget  har. 
Gid  det  Mange  maatte  være! 
Aldrig  eller  seent  de  lære, 
At  det  Rædselsnavn  Barbar 
Evropæer  eget  var. 

Skaal  for  dig,  min   sorte  Broder! 
Eva  var  vel  dog  din  Moder, 
Gamle  Adam  vel   din   Fa' er; 
Men   om  dette  Slægtregister 
End  mod  min  Formodning  brister, 
Hist  i  høien  Himmel  har 
Du  og  jeg  dog  fælles  Fa'er. 

Snart  den  skjønne  Dag  oprinde. 
Da  Philantropie  maa  vinde, 
Trods  al  gjerrig  Grumheds  Svig! 
Skaal  for  hver,  hvis  kjække  Stemme, 
Til  dit  Helds  og  Sandheds  Fremme 
Uforfærdet  reiste  sig. 
Wilberforce!   Skaal  for  Dig!    — 

Nok  et  Glas  til  Randen  fyldes, 
Bredfuldt  Maal   de  Ædle  skyldes. 
Som  afkasted'   Trældoms  Baand! 
Friheds  førstefødte  Sønner, 
Folk,   som  paa  din  Lykke  skjønner, 
Stedse  skue  Franklins  Aand 
Fro  til  dine  brudte  Baand. 

Skaal  for  Chinas  gamle  Rige; 
Det  ér  langt  fra  mig  at  sige 
Denne  Alderdom  er  Digt. 

Heller  skal   mit  Ønske  være, 
At  de  Verden  ei  maae  lære: 
Alter  hilft  fiir  Thorheit  nicht; 
Stundom  har  man  mumlet  sligt. 

Skaal   for  Storsultanens  Rige, 
Gid  sig  Lyset  engang  snige 
Til  den  stakkels   Muselmandl 
Gid  han  lære,   at  det  ikke 
Er  Misgjerning,   Viin  at  drikke, 
Og  at  ei  al  Sandhed  kan 
Findes  i  hans  Alkoran. 

Jødens  Skaal!   vel   vil  man  sige. 
At  for  evig  Jøderige 
Her  paa  Jorden  er  forbi; 
]\Ien  i   fremmed'   Land  regjere 
Jøder  tidt  saa  meget  værre; 
Og  hvo   sig  ei  kjøber  fri. 
Kaste  de  i  Slutterie. 

Russens  Skaal!   og  hvorfor  ikke! 
Han  kan  slaaes  og  han  kan  drikke; 
Russen  har  jeg  helst  til   Ven! 
Fa'er  du  fik  for  længe  siden. 
Gid  du  faae  en  Mo' er  med  Tiden. 
Selv  forstaaer  du  ?kleningen! 
Jeg  vil   ei  forklare  den. 

Broder  Polak!   ræk  mig  Haanden! 
Som  en  Mand  du   følte  Vaanden, 
Som   en   Mand   du   endte  den ! 
Skal   du   din   Kosziusko   tabe, 
Frihed  en  Kosziusko   skabe 
Af  enhver  af  dine  Mænd! 
Aldrig!   aldrig,   synke   den!   — 

Anden  Fredriks  Heltehære! 
Aldrig  uddøer  Eders   Ære, 
Før  ei  Manddom  æres  meer! 
Evig  Fredriks  ^Minde  leve! 
Fredriks   Genius   omsvæve 
Evig  Preussens  Heltehær, 
Men  dets  Cabinet  især! 

I  Daraussens  stolte  Sønner! 
Jeg  med  Ærefrygt  paaskjønner 
Eders   og  Daraussens  Værd; 
Himlen  os   og  Eder  gi^^e, 
At  I  vakkert  vilde  blive 
Der,   hvor  Alt  saa  prægtigt  er! 
Thi  hvad  vil,   hvad  vil  I  her? 

Du,   som  heel  uskyldigt  kommer 
Til  det  store  Navn  af  Romer, 
Og  som   troer  dig  Navnet  værd! 
Os  du  ei  foragte  længer, 
Meget  snart  maaskee   du  trænger 
Til  et  meer  modernt  Gevær, 
End  Sanct  Peders  rustne  Sværd. 

Som   en  Perser  Solens  Luer, 
Schweits!  jeg  dine  Alper  skuer, 
Næsten  knæler  jeg  for  dem. 
Flygtende  for  Ransmænds  Vælde, 
Frihed   mellem   dine   Fjelde 
Fandt  et  Fristed,   fandt  et   Hjeml 
Evig  throne   den   blandt   dem! 

Hollands  Skaal!   det  er  at  sige. 
Hvis  de  Herren-Staters  Rige 
Endnu  findes  paa  vor  Jord. 

Thi   hvis   Søe   og   Franskmand   dele 
Smukt  imellem  sig  det  Hele, 
Hvad  mon  da  min  Skaal  var  for? 
For   den   Snee,   der   faldt  i   Fjor. 

Spaniens  nu  Skaalen  være! 
Gid  det,   skjøndt  lidt  silde,  lære 
Vei  til   sand  Lyksalighed; 
Lære  at  Potosis  Skatte 
Aldrig,  aldrig  kan  erstatte, 
Hvad  et  Rige  taber  ved 
Ladhed  og  Vankundighed. 

Friheds  Helligdom   at  være, 
Var  din  Stolthed,  var  din  Ære, 
Herlige  Britannienl 
At  du  over  Havet  byder. 
At  din  Storhed,   dine  Dyder, 
Alt  du  fik  af  Friheden, 
Glem  det  ei,  Britannienl 

Frihed,   som  med  Laurbær  kroner 
Frankrigs  Heltelegioner, 
Hvor  de  vende  deres  Fjed; 
Fuldkom  din  og  Frankrigs  Ære! 
Nær  den  store  Time  være. 
Da  det  skjænker  Verden  Fred, 
Og  sig  selv  Lyksalighed! 

Vore  Grander!   vore  Frænder! 
Det  den   bedste   Skaal,  jeg  kjender, 
Efter  Fædrelandets  er! 
Svenske  Broder!   Himlen  give 
At  vi  stedse  Venner  blive ! 
Leve!   leve,   leve  hver, 
Hvis  Attraa  og  lid  det  er. 

Herlig  som  din  Krigerære, 
Sverrig!   gid   din  Lykke   være! 
Stor  som  dine  Sønners   Værd! 
Gid  al  Jordens  Adel  kunde 
Blive  Borger,   blive  Bonde! 
Blive  hvad  din  Adel  er, 
Ædel  ved  indvortes  Værd. 

Skaal  for  danske   Tvillingrige ! 
Evig  gid  dets  Lykke  stige! 
Evig  det  paaskjønne  den! 
Det  af  norske  Søster  lære, 
Hver  Velgjører  ømt  at  ære. 
See   os  hædre  Adelsteen, 
Mindes  du  og  eier  een! 

Norge!   du  min  ømme  Moder! 
Hver  din  Søn  er  mig  en  Broder! 
Din  og  deres  Skaal  det  er. 
Os  jeg  ei  kan  ønske  mere 
End  vi  maatte  eengang  lære, 
At,  paa  lidet  Viisdom  nær, 
Har  vi,   hvad  vi  bruge,   her. 


Til    Vaaren 

(1796.) 


V  aadt  er   dit   Haar 

Af  Dug,   og   Morgenrøde 

Krandser  det.      Vaar! 

Dig  jubler  Alt  i  Møde. 

Vældig  og  blid,   som   en   straalende  Aand 

Jorden  du  løser  og  qvæger. 

Mægtige  Vaar!   i   din  skabende  Haand 

Bruser  Begeistringens  Bæger. 

Hil  dig!   du  vandt; 
Den  senestærke  Kjæmpe, 
Vinteren,   svandt. 
Saa  viger  Vold   for  Lempe. 

Stærk  ved  dit  Smil,   og  frigjort'   ved  din   Haand 
Skumme  langs  grønnende  Dale 
Elvene,   brydende  skinnende   Baand, 
Høit  om   din  Vælde  de  tale. 

Pragtrige   Vaarj 
Du  kommer,   Fjeldet  ryster 
Snee  af  sit  Haar, 
Og  i  sin  Pomp   sig  bryster. 
Mysk  og  Aurikler  ad  Rifterne  gaae 
Krandsende   mosede   Stene ! 
Gulgrønne  Birke  indbydende  staae, 
Sang  er  paa  fødende  Grene. 

Moder  til  Sang 
Og  Jordens  bedste  Glæder! 
Skjøn  er  din  Gang, 
Fryd  fødes,   hvor  du  træder. 
Jublende,   klagende,  kurrende  Vild 
Tolker  sin  Elskov.      Du  tænder 
Retvise  Amor!   Naturen,   din  Ild 
Heftigt  men  brødefri  brænder. 

Venlig  min   Tak 
Modtag!  i  dine  Arme 
Ofte  jeg  dråk 
Begeistring;   ædel  Varme 
Næres  for  Dyden,   mod  Lasten,   hos  Dig. 
Ja,   hvo   forstod   dine  Lader, 
Og  ikke   mandig   svor  Lasterne   Krig 
Og  ikke  hylded'   din   Fader! 

Venlig  modtag 
Min  Lykkes  Søn,   min  Vise; 
Du   var  den  Dag, 
Som   skjenked'   mig  Elise. 
Maanen   sank  blid  bag  den  nyfødte  Lund, 
Pigen   hang   ømt  ved   mit  Hjerte; 
Ja-Ordet  slåp   fra  den  elskede  I\Iund. 
Siden  jeg  kjendte  ei  Smerte. 


Noahs  Minde. 

Ved    et    Glas    Madera. 
(1797O 


iJa  Noah  havde   fast  Fod  paa  Land  :,: 
Da  blev  hans   første  Bekymring  dette ; 
I  Tryghed  sig  og  sin  Æt  at  sætte 
For  det  til  Drab   saa  genegne   Vand. 

Han  zittrede,   naar  der  faldt  en  Regn 
Han  skyede  Floder  og  store   Vande 
Og  dybe  Dale  og  lave  Strande, 
Og  slog  sit  Telt  i   en  bjergig  Egn. 

Ja,  han  gik  videre,  siger  man,   :,: 
Han  tænkte  efter,   om  ingenlunde 
Man   Våndet  ganske  undvære  kunde. 
Om  man  partu  maatte  drikke  Vand. 

I  slige  Tanker  han  vildes  ned   :,: 
Paa  en  af  Ararats  flakke  Sider; 
Men  Noah  ikke  det  Lave  lider. 
Han  seer  sin  Feil,   og  vil  bi;at  afsted. 

Men   see!   en  Yngling  som   Dagen   skjøn   :, 
For  Noah  stod,   og  ham  venlig  vinked', 
I  lubne  Næve  Guld-Bæger  blinked', 
Hans   Røst  var  Sang   —   Five   ei  Lykkens  Søn! 

«Din  Slægtes   Vel,   og  dit  Vel  jeg  vil,   :,: 
«Hint  Træ,   som  snoer  sig  om  Nabo-Stammer, 
«De  gyldne  Klaser,   hvormed  det  brammer, 
«Lær  her  af  mig,   hvad  de  due  til.»   — 

«I  dette  Bæger  jeg  krystet  har  :,: 
«Af  slige  Klaser  en   Drik,   som   qvæger ; 
«Tag,  gode  Gamle  i   mit  gyldne  Bæger, 
«Drik  ud,   og  siig  om  ei  godt  det  var.» 

Han  drikker,   lædskes,   blir  let  og  qvik,   :,: 
I  gamle  Barm  Ungdoms  Lue  brænder. 
Han  er  som  nyeskabt,   sig  selv  knap  kjender. 
Han  raaber:   —   Det  er  en   Gude-Drik!  — 

Han  signed'   Ranken  og  Druens  Kraft  :,: 
Den  Yngling  lærte  ham  Viin  at  lave 
Og  tidt  han   styrked'   sin  gamle  Mave, 
Og  tidt  sit  Mod,  med  den  ædle  Saft. 

Saa  fik  vi  Viin,   men   da   Cham,   den  Nar 
Beruset  Fader  letsindig  haaned'. 
Os  Himlen  ikke  for  Vand  forskaaned', 
Og  derfra  Druen  sit  Phlegma  har. 

Dog  er  den  endnu  forædlet  Vand  :,: 
Og  læsker,   muntrer,   og  vederqvæger. 
Saa  lad  os  hæve  det  fulde  Bæger, 
Og  signe  Noah  den  Hædersmand. 

Vi  drikke  Noahs  og  Rankens  Skaal   :,: 
De  Landes  Skaal,   som  os   Vine  sende. 
Og  ikke  Druen   til  Givt  forvende; 
Men  fremfor  Alting  Maderas  Skaal. 

Til    Freden. 

(1803.) 


/Vt  hele   de   saarede  Lande, 

At  fastknytte  Samfundets   Baand, 

Med  Oliegreen   snoet  om   din  Pande, 

Og  Overflods  Horn  i   din  Haand, 

Fra  Glædernes  Fader  du  kommer; 

Skjøn   er  dn   som   smilende  Sommer, 

Fryd  melder  dit  Komme,   Held  gaaer  i  dit  Fjed, 

Og  Jorderigs  Jubler  velkomme   dig.   Fred! 

Du  kommer,   og  Vanfred  bortviger; 
Den  flyer,   den  blodtørstige  Krig, 
Og  Tvedragt,   som   adsplitter  Riger, 
Og  Guldtørst,   som  lever  af  Svig, 
Og  Frækhed,   som  næres  af  Laster, 
Til  Orcus  det  Broderskab  haster; 
Og,   styrtede  svage   og  fængslede  ned. 
Der'   Dødsangst  lovsynger  dig,   seirende  Fred! 

Hør  Oldingen  hulke  af  Glæde, 
Han  favner  sin  reddede  Søn; 
See  Børn,   som   forglemme  at  græde, 
De  har  deres  Fa'r,   deres  Bøn; 
Blyfærdige  Skjønne  fremtræder. 
Hun- favner  sit  Haab,   sine  Glæder; 
Selv  Enken  forglemmer  det  Meget,   hun  leed. 
Og  Alle,  ja  Alle  velsigne  dig,  Fred! 

Sin  Ploug  Agerdyrkningen  tager, 
Og  Kunsten  sit  Værktøi  igjen; 
Ei  Handelen  længe  forsager, 
Og  Dyrtid  skal  vige   for  den; 

Med  Laurbær  sig  Muserne  krandse, 

Og  atter  Chariterne   dandse, 

Og  Granskningen  sætter  sig  pønsende  ned. 

Du  værner  om  Alle,   beskyttende  Fred! 

Dig  jubler  al  Jorden  imøde, 
Al  Jorden   erkjender  dit  Værd; 
Lægg'   lykkelig  Tvedragten   øde, 
Jord!   Krigens  det  flammende  Sværd! 
Spred  vide,   spred  varig  din  Glæde, 
Om  Jorden  slyng  Broderskabs-Kjæde; 
At  kommende  Slægter,  i  tusinde  Led, 
Som  vi,  maae  velsigne  dig,   himmelske  Fred! 


Selskabssang. 

(1S03.) 


oang  og  Skjæmt  og  Evans  Glæder, 
Viede   af  Venskabs   Haand, 
Lette  Livets  Demantkjæder, 
Muntre   den  nedslagne  Aand. 
Du,   hvis  Hjerte  Kummer  nager, 
Søg  det  muntre   Vennelag, 
Braadden   det  din   Sorg  fratager, 
Lyser  paa   din  mørke  Dag. 

Sang  og  Skjæmt  og  Evans  Glæder, 
Viede  af  Venskabs  Haand, 
Jævne  Manddoms  Vei  til   Hæder, 
Smile   mod   en   virksom   Aand. 

Du,  hvis  Dag  i  Daad  hensvinder, 
Søg  det  muntre  Vennelag, 
Skjæmt,   og  syng,   og  drik  —  du  vinder 
Styrke  til   den  næste  Dag. 

Signet  være  Evans  Bæger, 
Naar  en  Skjænk  fra  Himmelen 
Skyller  Usles   Kummer   hen. 
Sangens  Værd  og  Skjønnes   Hæder 
Over  Guid  og  Vælde  er; 
Stræbsom  Flid  den  skaber  Glæder, 
Mildne  Sorgens  Lidelser. 

Kommer,  Brødre!   vi  vil  hylde 
Viin,   og  Sang  og  skyldfrit  Skjæmt. 
Megen   Daadkraft  dem   vi  skylde, 
Dem,   at  meget  Ondt  er  glemt; 
Ofte  blidt  de   mod  os   smile. 
Viede  af  Venskabs  Haand, 
Ofte  sløve  Vanhelds  Pile, 
Ofte  hvæsse  sløvet  Aand. 


Til   min   Ven    Scheel, 

ved  hans  Kones  Grav. 
(1805.) 


iViit  Hjertes   og  min  Skjæbnes  Broder,   Scheel 
Ei  trøstende  min  Musa  til  dig  træder; 
Vi  levet  har  vort  Livs  den  bedste  Deel, 
Vi  jordet  har  vort  Livs  de  bedste  Glæder. 

Dybt  ligger  det,   dybt  i   min  knuste  Barm: 
At  intet  Held  kan  trylle  mig  tilbage 
Ei  Skyggen  blot  af  hine  skjønne  Dage, 
Jeg  levet  har  i  min  Elisas  Arm. 

Den   første  Elskov  er  den  Eneste. 
Den  Ørkner  om  til  Paradiser  skaber, 
Hvor  nye   Glæder  fra  hvert  Hjørne  lee. 
Og  Skjæbnen   selv  sin  halve  Vælde  taber. 
Den  lykkelige  Elsker  er  omvæmet 
Med  et  Ægid  mod  Vanhelds  Pileskud, 
Fra  ham   er  tunge  Kummer  saa  bortfjernet, 
Som  fra  den  stedse  glade  Elskovsgud; 
Han   saaret  leer,   han  lider,   og  han  smiler. 
Blot  at  han  lider  ved  den  Elsktes   Barm; 
Let  Livets  Møie  paa  hans  Skuldre  hviler, 
Blot  at  hun  vandrer  med  ham  Arm  i  Arm.   — 
Men  dette  Blot,  min  Skjæbnes  Broder,  Scheel! 
Det  er  det,   du,   det  er  det,  jeg  begræder. 
Vi  levet  har  vort  Livs   den  bedste  Deel, 
Vi  jordet  har  vort  Livs  de  bedste  Glæder.   — 

Jo  vist  kan  Sysler,   Tid  og  nye  Baand 
Adsprede   og  som  lænkebinde  Smerte; 
Men  Tomheden  i  det  før  fulde  Hjerte, 
Men  Fryden  i  den  før  saa  glade  Aand, 
De  fylde  ei,   og  vælcke  ei  igjen. 

Ei  trøstende  min  Musa  til  dig  træder, 
Med  stille  Graad  beklager  jeg  dig,   Ven! 
Med  skjulte  Taarer  jeg  mig  selv  begræder. 

Var  Lethe  for  vor  Kummer,   Broder  Scheel 
Jeg  havde   fundet  den.      En  ædel  Pige 
Mig  Haand  og  Hjerte  gav.      Hun  gav  sig  heel, 
Og  aldrig  vil,   og  aldrig  kan  hun  svige. 

Hun  har  Elisas  skjønne  Aand.      Selv   det 
Tidt  vækker  i  min  Barm  inddysset  Smerte, 
Som  øges,   da  jeg  kun  gjengjelder  slet 
Et  fuldt  og  varmt  med  deelt  og  lunkent  Hjerte. 

Nei,   Vilhelm !   nei,  jeg  har  ei  Trøst  for  dig, 
Jeg  spaaer  dig  ikke  blide  Fremtidsdage. 
Men   Jorden  skal   ei  være  Himmerig, 
Og  Livet  ei  henjubles  uden  Klage. 
I  ømme  Barm   du   har  en  mandig  Sjæl, 
Opmand  dig,   Broder!   See  ud   over  Tiden, 
Der  skal  det  gaae   de  Gode  evig  vel; 
Der  parres   Sjæl  med  sig  beslægtet  Sjæl. 
Der  blev  mit  Hjerte  let,   min  Kummer  liden. 


Ønsker. 

(1806.) 


JVlens  Blod  og  Safter  let  i  unge  Aarer  flyde, 
Hver  Time  smiler  mod  vor  glade  Aand, 
Erindring,  Nydelse,   og  Haab  da  byde 
Som  tvende   Gratier  hinanden  Haand, 
Og  alle  Blomster  paa  vor  Bane   sprede, 
Og  alle  gyde  Nektar  i  vor  Skaal, 
Og  mod  de  ringe  Sorters  korte   Vrede 
Indhyller  Ungdoms  Letsind  os  i   Staal. 

Naar  Manddoms  Aar  vor  Ungdoms  Dag 

fortrænger, 
(Thi  —   ak!   —  vor  Ungdom  kun   en  Vaardag  er.) 
Plan  knuser  Plan,   og  Ønske  Ønske   sprænger, 
Men  Misheld   driller  Haabet  lumsk,   og  leer. 

Ja  mellem  vor  selvskabte  raegen  Plage, 
Er  Ønsket  værst,   det  ikkun   avler  Klage. 

Vær  du  mit  Skjold,   min  Læge  vær,  o  Kummer! 
Udslet  hvert  Ønske   af  min   kolde  Barm, 
Ei  meer  jeg  tælle  Haabets  Løvtesummer, 
Kun  for  at  tælle  mig  desmere  arm! 
Viis,  ligegyldig,   døv   mod  Eftertiden, 
Fra  Ønskers  Daarskab,  Løvters  Drillen   fri, 
Jeg  tåge  Dagen,   som  den  kommer!   —  siden 
Kun   det  er  Frihed,   Resten  Slaverie. 


^^-<^^^^„^>^, 


Af  „Sange  for  den  norske  Bondestand"  (1795.) 


Vise  for  en  Gjetlejente  ^). 


r  aa  Bagen  jeg  har  ei  mange  Aar; 
Jeg  heder  Bad?ie-),  naar  jeg  er  hjemme; 
Men  her  regjerer  jeg  Køer  og  Faar, 
De  høre  villig  min  kjendte  Stemme; 
Til   fede   Græsgang  og  klare  Kilde 
Jeg  leder  dem;   naar  de  sig  forvilde, 
Jeg  samler  dem. 

Saa  ung  jeg  er,   for  den  sunde   Kost 
Og  varme  Klæder  jeg  dog  gjør  lige; 
Jeg  trodser  Uveir  og  Storm   og  Frost, 
At  jeg  er  kjelen,   skal  Ingen   sige. 
Den  frelste  Hjord  og  de  Mælkestrømme, 
Som   fylde  drægtige   Spand,   berømme 
Og  takke  mig. 

Jeg  bæ  ver  ikke,   fast  Skrubben '^)  kom; 
Med  Luur  og  Pidske,  med  Skraal   og  Stene 
Jeg  lærer  Tyven   at   vende   om ; 
At  jeg  er  Badne,   maa  han  ei  mene. 


^)  Hyrdepige.      ^)  Barnet.      ^)   Ulven. 

Jeg  mangen  Skrub   fra  min  Hjord   har  jaget; 
Han  endnu  ikke  et  Lam  har  tåget, 
Og  neppe  skal. 

Naar  Qvæget  mætter  sig  tryggelig, 
Og  naar  i  Skyggen  det  søger  Hvile, 
Pofiioppidan  underviser  mig, 
Mens  blanke  Spedder^)  saa  rappe  ile, 
At  skabe  Vante  og  varme   Hose; 
Og  baade  Madmoer  og  Præst  skal  rose, 
Med  Rette  mig. 

Paa  Bagen  har  jeg  ei  mange  Aar; 
Jeg  hedder  Badne,   naar  jeg  er  hjemme, 
Men   Tiden  rap  mellem  Sysler  gaaer, 
Det  Badne-Navn  skal  man  snart  forglemme; 
Snart  bli'r  jeg  Jente  ^),   ei  længe  bier, 
Før  ogsaa  jeg  faaer  en  gaardfast  Frier. 
Heisan  Hopsa! 


Til  Høsten. 


JUen  flyer,   den  blide  Sommer, 

Men  ikke  Glæde,  Sang  og  Dands. 

Goddædig  Høsten  kommer, 

Af  fulde  Ax  den  bær  en  Krands. 

Fra  grøderige  Ager, 

Den  vinker  smilende, 

Og  Mismod,   Frygt  og  Klager 

Forsvinde;   —  Alle  lee. 


^)  Strikkepinde.      ^)  Voxen  Pige. 

Du   Aarets  yngre  Datter! 
Som  ældre  Søstre  skjøn, 
Dig  møder  Sang  og  Latter, 
Du  hørte  Bondens  Bøn. 

Hvor  moderlig  Du  smiler! 
Hvor  dryppende   dit  Fodefjed! 
Kornmoen  foran  iler, 
Og  drøsser  Guid  paa  Agren  ned; 
Dens  fordum  lette  Fjere 
Er'   tunge  Kroner  nu; 
Den  bølger  ikke  mere, 
Ei  lystrer  Vindens  Hu; 
Kun  Dig  den  sønlig  lyder. 
Og,  underviist  af  Dig, 
Den  hvasse  Sigd  ^)  indbyder; 
Mod  den   den  bøier  sig. 

Hvor  moderlig  Du  smiler! 
Hvor  mangefold  din  Miskundhed! 
See   Østenvinden  iler 
Velgjørende  i  dine  Fjed.    • 
Om  faste  Skruv-)   den  leger, 
Om  løste  Staure  med, 
Og  fra  de  gyldne  Neger, 
Borttørrer  Fugtighed. 
De  grødefulde  Slæder 
Gaae  Laden  ind  og  ud; 
Og  Høstemanden  qvæder 
En  Sano^  for  Høstens  Gud. 


^)  Segl.  ^)  En  Kornstak  af  12  Neg,  som  i  skovløse  Egne 
bruges ;  den  sættes  for  at  beskytte  det  halvtørre  Korn 
imod  truende  Regn;  at  sætte  saadan  Stak,  kaldes  at 
skryve. 

Ja  Dig,  Du  Høstens  Fader! 
Dig  prise  vi,   vi  takke  Dig. 
Du   mild  din  Haand  oplader, 
Og  alle  Munde  raætte  sig. 
Med  Godt  Du  Aaret  kroner, 
Hver  Dag  er  gaverig. 
Dig  prise  Luftens  Toner, 
Og  Jorden,   prydet,   Dig ; 
Din  Lovsang  Qvæget  brøler, 
—   Det  mæt   fra  Marken  kom. 
Indvie  den  Sjel,   som   føler, 
Dig  selv  til  Eiendom ! 


Ved  Vinterens  Komme. 


INøgne  Lundens  Stammer  ere; 
Ingen  Fugl   sin  Trille  slaaer; 
Livløst  synes  Alt  at  være; 
Jorden   synes  lagt  paa  Baar; 
Kolde  ere  Solens  Smiil; 
Elven  har  forglemt  sin  lil; 
Størknende  langs  Klippens  Sider, 
Træg,   til  frosne  Søe  den  glider. 

Dybe  Dale,   steile  Fjelde, 
Lange   Sletter,  krumme   Fjord, 
Alle   føle   Vintrens  Vælde;  — 
Sørgeligt  fra  Syd  til  Nord 
End  Naturens  Aasyn  er. 
Fyrren  kun   og  Granen   bær', 
Men  paa  snebetynged'   Arme, 
Tegn   til   Liv   og  Kraft   og   Varme. 

Dog  I   —   Gud  Herren  er  en   Fader, 
Fast  han   synes  dølge  sig; 
Stedse  han  sin   Haand  oplader, 
Naadefuld   og  rundelig; 
Vintren  selv   ham  kalder   Gud.   — 
Mattet,   hviler  Jorden   ud, 
I  dens   Favn  at  samle   Styrke; 
Ei  omsonst  vi   den  skal   dyrke. 

Ja,   Du  Fader  i  det  Høie ! 
Du  antager  Dig  vor  Trang. 
Frosten  letter  Bondens  IMøie, 
Og  forkorter   Veien  lang; 
Tunge  Læs  med  Hurtighed, 
Skaffer  den  fra  Sted  til  Sted, 
Til  Vasdraget  Skovens  Stammer, 
Grubens  Erts  til  Verkets  Hammer. 


Spindevise. 


Vjraae  let  min  Rok,  glid  jevn  min   Traad, 

Og  fiin  og  stærk  om  Snellen! 

Kort  Dagen  bli'r  ved  flittig  Daad, 

Og  uden  Kjede  Qvellen. 

Er  Qvæget  røgtet,   Folket  mæt. 

Vi  os   om  Lampen   samle; 

De  Unge  træde  Rokken  let, 

Og  karder,   gjør   den   Gamle. 

Du  fryser,   trods   din  megen  Uld, 
Saafremt  Du  ei  vil   spinde; 
Men  Klæder,  Agtelse  og  Guid 
Gier  Rokken   stræbsom   Qvinde. 

Det  Husets   Qvindfolk  Hæder  er, 
Naar  Rokke  lystig  synge, 
Og  naar  hver  Nab  ^)  i   Væggen  bær 
Et  drægtigt  Nøste-Klynge"). 

Den  Jente,   som   sin   Dont  forstaaer, 
Som  væve  kan  og  spinde. 
Ei  attegløimt^)   sin  Tid  hengaaer, 
Men  bli'r  en  Hædersqvinde ; 
Hun  holder  net  og  varm  sin  Mand, 
Han  Kjøbetye"*)   ei  slider; 
Hun  dyrt  sin  Vadmel  sælge  kan 
Til  den,   ei  spinde  gider. 

Som  Flid  og  Styrke,   Ærlighed 
Og  Mod  er  Mandens  Dyder, 
Saa  Husflid  og  Sagtmodighed 
En  Danneqvinde  pryder. 
Kort  Dagen  bli'r  ved  flittig  Daad, 
Og  uden  Kjede   Qvellen. 
Gaae  let  min  Rok,  glid  jevn  min  Traad, 
Og  flin  og  stærk  om  Snellen. 


Torbjørn  den  Lade. 


Anfind  var  en  Velstands-Mand; 
Ingen  havde  Gaard  som  han, 
Letvindt^),   stor  og  fredet; 
Velfød  Hjord  og  tunge  Neg 
Aldrig  hans  Forhaabning  sveg; 
Han  sad  fast  i  Sædet. 


^)  Trænagle,  til  at  hænge  Noget  paa.  ^)  Nøste  o :  Garn- 
nøgle.  ^)  Forglemt,  overseet.  *)  Tøi,  som  kjøbes  af 
Kræmmeren.  ^)  Som  ikke  kræver  svært  Dyrknings- 
Arbeide. 

Anfiiid   var  en   driftig  Mand; 
Alting  holdt  han  godt  istand; 
Kun  sin  Torbjørn  ikke. 
Torbjørn  var  hans  ene  Barn; 
Kjeiet  for,  han  blev  et  Skarn, 
Lad  og  kjær  for  Drikke. 

Torbjørn  kom  en  Møe  for  nær; 
Anfind  maatte  holde  her, 
(Ømt  er  Faderhjerte); 
Fædres  Gaard  han  Torbjørn  gav. 
Venlig  tog  den  kolde  Grav 
Anfind  bort  fra  Smerte. 

Anfind  død,  1  blev  Torbjørn  Bas. 
Var  i  Bygden  en.  Kallas, 
Barsel,  Brudegilde, 
Kom  han   end  ubuden  did, 
Ødsled'  Penge  bort  og  Tid, 
Gjerne  klamres  vilde. 

Gaarden  passed'   han  ei  paa; 
Som  det  kunde,   lod  det  gaae, 
Og  var  uforfærdet. 
Sletfød  Hjord  og  lette  Neg 
Aarlig  hans  Forventning  sveg; 
Huus  forfaldt  og  Gjærdet. 

Torbjørn  blev  en  ringe  Mand, 
Sine  Skatter  borged'   han, 
Maatte  Alt  pantsætte; 
Han  blev  arm,  men  aldrig  klog; 
]\Ian  for  Gjeld  hans   Odel  tog, 
Efter  Synd  og  Trette. 

5** 


76 


Arving  til   den   bedste   Gaard, 
Snese  Køer  og  Sexti  Faar 
Og  oplagte  Penge, 
Har  han  knapt  det  tørre  Brød; 
Børn  og  Hustrue  lide  Nød, 
Og  til  Andre  trænge. 

Bonde!   agt  og  elsk  din  Dont 
Ladhed  er  en  Rod  til  Ondt, 
Som  sig  vide  spreder; 
Drik  og  Klammer  føder  den, 
Stjæler  Gaarden  fra  Dig  hen, 
Dine  nøgne  klæder. 


Peder  den  Driftige. 


-Teer  Hansen  indløste  sin  Fædrenegaard 

For  Penge,   optagne  paa  Rente, 

Stod  skyldig  for  Heste,   for  Køer  og  for  Faar, 

Og  ægted'   en  pengeløs  Jente; 

I  Huse  tog  ind 

Vermoderen^)   sin, 

Hos   hvilken  var  Intet  at  vente. 

Men   Peer  var  fra  Barnsbeen  saa  driftig  som 

stærk, 
Og  lod  sig  af  Arbeid  ei  skræmme; 
Hans  Marit  var  flittig  og  vidste  sit  Verk 
I  Fjøset,   paa  Marken  og  hjemme; 
Og  letlivet^)  var 
Det  fattige  Par, 
Trods  Rige   og  meget  Fornemme. 


^)  Svigermoder.      ^)  Af  et  muntert  Sind. 

Naar  Solen  i  Østen  kom  kvægende   frem, 
Var  Peer  og  hans  driftige  Mage 
De   første,   den  saae;   og  blid  hilsed'   den  dem, 
Og  loved  dem  smilende  Dage; 
Og,   naar  den  drog  ned, 
Tilsmiled'   dem   Fred, 
Som  kun   de   Arbeidsomme  smage. 

Gud  signende  saae  til  den  ærlige  Sved, 
Og  Lykke  var  ude   og  inde; 
Glathaaret  stod  Koen  paa  Baasen,   og  fed 
Saaes  Mælken  i  Spanden  at  rinde; 
Den  brægende  Flok 
Gav  snurrende  Rok, 
Meer  Uld,   end  den   aarked'  ^)  at  spinde. 

Den  fattige  Bakke  blev  græsrige  Vold; 
Den  Myr,   som  mens  andre  ihænde, 
Kun  ydede  Gruen  ^)  sin  stinkende  Told, 
Gav  baade  at  bide  og  brænde. 
Fra  Ågeren  veg 
Alt  Ukrud,  hvert  Neg 
Var  tungt  udi  Haanden  at  kjende. 

De  svared'   sin  Skat  og  formindsked'   sin  Gjeld 
Det  ene  Aar  efter  det  andet; 
Der  fødtes  dem  Sønner,   saa  stærke   som  Fjeld, 
Saa  raske  som  Nogen  i  Landet; 
Og,  pleiede  vel 
Paa  Legem  og  Sjel, 
De  bleve   en  Ære   for  Landet. 

Tilsidst  eied'   Peer  og  hans  Marit  sin  Gaard, 
Var'   gjeldfrie,  ja  selv  havde  Penge; 
Men  aldrig  de  var'   mod  den  Trængende   haard, 
—   De   selv  havde   følet  at  trænge;   -— 

^)  Formaaede.      ^)  Skorsteen,  egentlig  dens  lldgulv. 

De  ansaae  som  Krav 
Al  Trang,  og  de  gav 
Med  Glæde  hver  tiende  Penge. 

Af  Foged  og  Præst  de  høiagtede  var'; 
De  skjønsomme  Grander  blev  kjære; 
De  ældedes   silde,   til  Graven  de  bar 
Sit  Sølvhaar  med  Hæder  og  Ære; 
Af  redelig  Graad 
Gravbakken   blev  vaad. 
Som  Liv  var,   saa  Døden  vil  være.   -^ 

Vær  ærlig  og  stræbsom!   saa  signer  Dig  Gud, 
Din  Eng  og  din  Ager  bær  Grøde ; 
Af  Gjeldneres  Liste  dit  Navn  slettes  ud; 
Den  Arme  med  Trøst  Du  kan  møde; 
Din  Død  bli'r  et  Savn, 
Og  elsket  dit  Navn, 
Naar  end  dine  Sønner  er'   døde. 


Sædelære  Nr.  6. 


ilLn  fribaaren  Mand  (har  Erfarenhed  sagt) 
Kan  alle  Ting  udstaae,  kun  ikke  Foragt, 
Den  blander  ham  Alting  med  Smerte; 
Paa  blødeste  Leie  den  Stene  ham  strøer, 
Hans  nærende  Kost  den  usmagelig  gjør. 
Og  græmmende  nager  hans  Hjerte. 

En  fribaaren  Mand  blandt  det  Gode,   som  Gud 
Paa  Jorden  har  spredet  saa  rundelig  ud, 
Særsindig  ei  nogen  Ting  vrager; 
Han^r  Velstand  og  Venner  og  Af  kom  har  kjær. 
Men  Æren  dog  meer  end  alt  Andet  ham  er; 
Tag  den,   og  hans   Alt  Du  borttager. 

Til   Gravene   fører  den   almene   Vei, 
Men,  naar  Du   skal  døe,   da  det  rører  Dig  ei, 
Om  rig  eller  arm  Du  har  været; 
Men  om  Du  kan  see  i  din  Barm  uden  Frygt, 
Og  om   —   naar  dit  Legeme  jordet  er  trygt   — 
Dit  Navn  ei  vil  blive  vanæret. 

Fri   fødes  en  Normand;   —   kom   dette  ihu 
Du  Bonde  i  Norge!   fribaaren  er  Du, 
Den  stygge  Foragt  Dig  ei  ramme! 
Den  skal  Dig  ei  ramme,   om  retviis  Du  er, 
Din  Dont  og  din  Pligt  og  din  Næste  har  kjær. 
Den  Dydige  tør  sig  ei   skamme. 

Fri  fødes  en  Normand;   —  kom   dette  ihu 
Du  Bonde  i  Norge  !   fribaaren  er  Du, 
Dig  følge  den  giædende  Hæder! 
Den  følge  Dig  skal,   om   ei  brødefri  blot 
Du  er,  men  gjør  Venner  og  Fiender  godt. 
Og  reen  er  i  Tale  og  Sæder. 

Da  skal  Du,  naar  Døden  sig  nærmer  til  Dig, 
Ei  tabe  dit  Mod,   og,   et  Æspeløv  lig. 
For  Dommeren  inden  Dig  bæve. 
I  Fred  skal  Du  døe  —  og  den  hædrende  Graad 
Skal  gjøre  din  rolige  Gravbakke  vaad. 
Og  længe  dit  Minde  skal  leve. 


Anna    Colbjørnsen. 

(En  Vise  om  kjekt  Mod.) 


wm   Anna   Colbjørnsen  jeg   qvæder   et   Qvad, 
Den  Norderhougs  mandige   Qvinde, 
Som   snedig  og  kjek  fra  den  sølvrige  Stad 
Bortholdt  den   fordærvende   Fiende. 

Til   Fædrelands  Gavn, 
Hun  gjorde  sit  Navn 
Udødeligt,   evigt  sit  Minde. 

Til  Norderhoug  kommer  en  ubuden  Gjæst, 
En  Svenske,   af  Navnet  en  Løve; 
Ham  følger  en  frygtelig  Skare  til   Hest, 
Som  Kongsberg  vil   brænde   og  røve. 
Mod  Qvellen  det  er, 
Man  hvile  vil  der; 
Frue  Anna  herberger  den  Løve. 

I  Tale  og  Færd  hun  saa  venlig  sig  teer. 
Det  bedste,   hun   har,   hun   frembringer. 
Hun  hører,   hvad   Anslag  i  Færde  der  er, 
Og  tænker:    det  neppe  gelinger. 
At  Normænd  er'   nær, 
At  varsom'   de  er', 
Glad  hører  hun;   Glæden  nedtvinger. 

Til  Steen,  hvor  de  Norske,   men  svagere,   staae, 
Et  Bud  hun  beslutter  at  sende. 
En  Jente   faaer  Orlov  et  Ærind'   at  gaae; 
De  Svenske  mistænke  ei  hende; 
Til  Lensmanden  nær 
Hun  Budskabet  bær; 
Han  skyndig  til  Steen  det  skal  sende. 

«I  Norderhougs  Præstegaard  Fienden  er; 
«Imorgen,   før  Sol  kan  fremtræde, 
«De  komme  til  Steen,   og  da  æde  de  Jer, 
«Om  I  dem  i  Nat  ei  kan  æde. 
«Fast  Tusind'   de   er, 
«Med  Flinter  og  Sværd. 
«Blot  Hestene  skal  Jer  nedtræde.^ 

«Men   raærker,   hvad   Anna  Colbiørnsen    har   sagt: 
«Naar  Lyning  af  bragende  Lue 

«Fra  Norderhoiig  skinner,    saa  kommer  med  Magt, 
«Og  Svensken  I   skal  underkue. 
«Saa  lød  hendes  Ord; 
«Lyd  hende,   Gud  troer, 
«Og  agter  paa  ledende  Lue!» 

I  Stuen  blandt  Herrerne  Bæg'ret  gaar  om; 
I  Gaarden  beværtes  de  Ringe. 
Da  fremstod   stolt  Anna;  hun  digted'   sig  from, 
Hun  bad,   at,   for  Kulden  at  tvinge. 
Som  rasede  vild, 
Maa  tændes  en  Ild 
Derude.   —  Høit  Luer  sig  svinge. 

Nu  komme   de  Norske,   nu  Kampen  gaaer  an. 
Nu  fanges  den  fraadende  Løve; 
Nu  falde  for  Sværdene  Svenske  som  Sand, 
End  Flere  nu  Hestene  prøve. 
Thor  Hovland\   dit  Sværd 
Befordret  den  Færd; 
Din  Arm,   ei  dit  Navn  var  en  Løve. 

De   adspredte  Svenske,   snart  Dagen  mon  grye, 
Sig  samle;  paa  Valpladsen   finde 
Den   modige  Anna,   som  fik  dem  at  flye. 
Den  kloge   og  frygtløse   Qvinde; 
Og  hun  skal  paany 
Faae  Svensken  at  flye. 
Har  flere  end  Norge  slig  Qvinde? 

En  Rytter  med  spændt  Karabin  rider  frem: 
«Hvor  er'   de  Norske!   hvor  mange? 
«Hm!   svarer  stolt  Anna:   Du  taler  med  Klem; 
«Din  Konge,   for  Qvinder  at  fange, 

«Har  rusted  Dig  ud 

«Med  Sværd  og  med  Skud? 

cFor  Slige  bli'r  Normænd  ei  bange.» 

«Men  jeg  har  ei  talt  dem,   ei   tælle  dem  kan; 
«Bag  Kirken  sig  ordne  de  Kjekke, 
«Saa  stærke  som  Fjeld,   og  talløse  som  Sand; 
«Forsøg  kun,   om  dem  Du  kan  skrække.» 
Forfærdet  han  troer 
De  mandige  Ord, 
Og  flyer  sine  Landsmænd  at  skrække. 

Nu  flye  de  forvilded',  En  hist  og  En  her. 
Den  Norderhougs  mandige  Qvinde 
Alene  fordrev  den   fordærvende  Hær, 
Og  fanged'   den  truende  Fiende. 
Til  Norriges   Gavn, 
Hun  gjorde  sit  Navn 
Udødeligt,   evigt  sit  Minde. 


Anders   Aagesen   Rugtved. 

(En  Vise  om  Ædelmodighed.) 


vJm  en  Mand  paa  Bygseljord 
Jeg  en  Vise  qvæder. 
Du,   som  Fædres  Gaard  beboer, 
Efterjag  hans  Hæder! 
Dobbelt  Krav,  Du  Odelsmandl 
Har  paa  Dig  dit  Fædreland ; 
Dobbelt  Held  Du  nyder. 
Jevn  dit  Held  med  Dyder! 

Anders  Aagesen   hans   Navn ; 
Rugtvedt  Gaarden   hedder, 
Hvor,   en   fremmed  Mand  til  Gavn, 
Anders  grunder,   sveder; 
Driftig  Fhd  og  Tænksomhed 
Spores  i  ethvert  hans  Fjed; 
Meer  kan  Rugtvedt  føde; 
Større  er  dens  Grøde. 

Truende   et  Uaar  gaaer 
Bygden  om,   og  taler 
Om  en  Nød,  som  forestaaer; 
Nøden  ei  forhaler. 
Snart  er  Trangen  her,   snart  der, 
Snart  al  Bygden  om  den  er; 
Men  af  Rugtvedt  hæver 
Anders  tunge  Træver. 

Kornet  rart  i  Bygden   er. 
Hvem  kan  Brød  undvære? 
Rige  Guid  til  Kjøbmand  bær' ; 
Arme  Klæder  bære. 
Hunger  er  et  vældigt  Sværd. 
Stundlig  stiger  Kornets   Værd; 
Guldkjær  Haardhed  skratter 
Med  en   djævelsk  Latter. 

Rugtveds  Forraad  rygtes;   —   see! 
Did   en  Nedrig  iler, 
Underveis  beregnende 
Sin  Fordeel ;   han  smiler : 
«Anders!   Lykken  god  Dig  er; 
«Sælg  dit  Korn!   see  Penge  der, 
«See  de  blanke  Daler'! 
«Dyre  jeg  betaler.» 

«Dyre   Du    betaler   n\ig; 
(Aages   Søn   saa  svarer) 
«Dyrere  betale  Dig 
«Arme  Landsmænds  Skarer; 
«Hjem  Du  med  dit  Sølv  kan  gaae, 
«Korn  er  ei   for  Dig  at  faae; 
«Rugtveds  gyldne  Grøde 
«Skal  ei  Aager  føde.» 

For  en  lav  og  billig  Priis, 
Som  selv  Armod  taaler, 
Qvarterviis   og  skjeppeviis 
Aages  Søn  udmaaler 
Alt  sit  Korn  til  Trængende. 
Yndest  og  Velsignelse 
I  et  mættet  Øie 
Meer  end  Guid  fornøie. 

Anders's  skjønne  Daad  bli'r  kjendt. 
Kongen  Dyden  kj ender, 
Og  et  Hæderstegn  fortjent 
Aages  Søn  han  sender. 
Normand  varm   for  Æren  er; 
Agt  han  fremfor  Alt  har  kjær; 
Halvdød  den  maa  være, 
Som   ei   føler  Ære. 

Er  der   —   var  der  end  kun  En 
Mellem  Norges  Fjelde, 
Som   til   Anders's  Lov  er  seen, 
Unorsk  skal   han  gjælde. 
Kløgt  og  Styrke  herlig  er; 
]\Ien  et  ædelt  Hjerte  bær 
Over  begge  Prisen. 
Bonde!  mærk  Dig  Visen. 

JJondestanden  :,;   er  en   hellig  Stand: 

Stræbsom  Bondes  Lykke 

Sjelden   faaer  den  Nykke, 

At  forarme   :,:   en  arbeidsom  Mand. 

Bondestanden  :,:   er  en  ærlig  Stand: 
Vi,   som  Jorden  pløie, 
Syndløs  er  vor  Møie; 
Og  vor  Vinding  :,:   Vinding  for  vort  Land. 

Bondestanden  :,:   er  en  Hædersstand; 
Vi,   som  Jorden  dyrke, 
Vi  er'   Landets  Styrke; 
Vi   er'   Værnet  :,:   om  vort  vakre  Land. 

Norges  Bonde  :,:   er  en  ganske  Mand: 
Frie,   som  nogen  Greve, 
Norges  Bønder  leve. 
Skaal  for  Norge  :,:   og  dets  Bondestand! 


Af  „Psalmer"  (1795.) 


Om  Guds  Egenskaber. 


lialleluja  vor  Gud  er  stor, 

Hans  Vælde  uden  Ende; 

Hans  Vink  fremkaldte  denne  Jord, 

Hans  Bliv  bød  Solen  brænde. 

Og  hele   Firmamentet   om 

Staae  Vidner,   som 

Hans  Almagts  Lov   erkiende. 

Ja  Herre,   Herre !   Himlene 
Fra  dig  sit  Udspring  leder, 
Og  Jorden,   som  du  dannede, 
Dit  store  Navn  udbreder; 
Paa  Alt  dit  Guddomspræg  er  sat. 
Og  Dag  og  Nat 
Din  Vældes  Priis  udbreder. 

Kun  Lidt  af  hvad  din   Haand  har  gjort 
Mit  svage  Syn  opdager  ; 
Men  dette  Lidet  o  hvor  stort! 
Det  ganske  mig  hentager. 


87 


Jeg  studser   —   henrykt  raaber  ud: 

«Han,   Gud  min  Gud, 

«Han  gjør  hvad  ham  behager.» 

Stod  alle  Jordens  Vise   frem, 
Og  Vældige   tillige, 
Dog  skulde  Blomstret  spotte  dem 
Og  Græsset  til  dem  sige: 
«Forsøg  hvad  Magt  og  Klygt  formaaer! 
«Jeg  ringe  staaer, 
<'^Men   skaffer  frem  min  Lige.» 

Gud  Herren   al   Tings  Herre   er 
Gud  Zebaoth  min  Fader; 
Saa  lad  opdynges   Trængseler, 
Paa  ham  jeg  mig  forlader. 
Ei  List,   ei  Vælde  frygter  jeg. 
Han  vil  det  ei, 
Og  ingen  Ting  mig  skader. 

Halleluja!  min  Gud  er  stor, 
Hans  Vælde  uden  Ende; 
Og  naar  han  knuser  denne  Jord, 
Og  naar  dens  Piller  brænde, 
Saa  fra  dens  Gruus  han  mægtig  mig 
Taer  op  til  sig 
Til  Glæder  uden  Ende. 


Jesu  Fødsel. 


IN  aar,  Armod  liig, 
I  Pialter  viklet  ind, 
Han  viser  sig, 
Som   styrer  Himmerig, 

Da   forarges   vantroe   Siiid; 
Men  ikke  saa,   den,   som  troer 
Herrens  Ord; 
Han  staaer  hos   Hyrderne, 
Guds  Herligbed  at  see, 
Hører,   troer   og   fryder   sig, 
Og  i   Krybben   hylder  dig, 
Du  som  styrer  Himmerig. 

Du  som  blev  arm 

Min   Siel   at  gjøre  rig! 

Giv  at  min  Barm 

Maae  stedse  være  varm 

For  din  Lære  og  for  dig, 

O  Du   som  kom  i  mit  Kiød 

Mig  af  Nød 

At  lede  mægtig  ud, 

O  Du  min  Frelses  Gud! 

Giv  at  Hjertet  klogelig 

Om   den  Naade  klynger  sig, 

Som   Du   dyrekiøbte  mig. 


Jesu  Lære. 


J-Ju  Sandheden   og  Livet  er, 

Ja  hvo,   som   faaer  din   Sandhed   kier 

O  milde  Jesu!   han  ved  dig 

Skal  leve  og  evindelig. 

Du   fører  ud   Guds   Velbehag, 
Din  høie  Læ^e  skaber  Dag, 
Og  Overtroens  Nat   forgaaer, 
Og  den   Vankundige   forstaaer. 


I 

Du  bryder  vældig,   driver  væk 
Det  Syndens  Aag,   den  Lovens   Skræk. 
Selv  Guds  Retfærdighed  ved  dig 
O  Jesu  Christl   blir  trøstelig. 

Du  vækker  Dyden  i  vor  Barm, 
Du  laaner  Styrke  til  vor   Arm; 
Du   fører  os  paa  Livets   Vei, 
Du  holder,   at  vi  falde   ei. 

Din  Lære   er  vor  faste  Borg 
Mod  Livets  Møier  og  dets  Sorg, 
Det  Skjold,   som  værner  trygt  om   os. 
Og  byder  Dødens  Pile  Trods. 

Til  Gravens  Land  den  stiger  ned. 
Der  viger  Skræk  for  hellig  Fred; 
Gud  see  vi  selv,   de  Dødes  Gud, 
Og  Dødens  Rædsler  slettes  ud. 

Mildt  straaler  Lyset,  Du  har  tændt, 
Dets  Kraft  er  underligen  kiendt, 
Ja  Ingen  vandrede  derved, 
Og  sank  i  Tvivl   og  Kummer  ned. 

Gid  det.  Du  lærte,   lede  os. 
At  det,  Du  leed,  maae  frelse   os! 
Gid  troelig  vi  dig  tjene  her, 
At  vi  maae  samles  der  Du  er. 


Anger. 


Jeg  føler  det  med  hellig  Glæde, 
O  Jesu  Christ!   at,  uden   dig, 
Laae  svar  Retfærdighedens   Vrede 
Paa  Adams  Sle^t  evindelig-. 
Til   dig,  til   dig  er  al  min   Trang, 
Du  er  min  Lov,   min  Takkesang. 


go 


Jeg  føler   det,   med  hellig  Glæde, 
At  dersom  jeg  skal   nærme  mig 
Til  Gud,   og  om  hans  Naade  bede; 
Jeg  maae  beraabe  mig  paa  dig. 
Til  dig,   til  dig  er  al  min  Trang, 
Dii  er  min  Lov,  min  Takkesang. 

Jeg  føler  det,   med  hellig  Glæde, 
At  Livets  Vei  Du  selv  har  lagt. 
At  hvo,   som  i   dit  Fied  skal  træde, 
Maae  styrkes,   Jesu !   ved  din  Magt. 
Til  dig,   til  dig  er  al  min  Trang, 
Du  er  min  Lov,   min  Takkesang. 

Let  snublede,   let  faldt  jeg  svage. 
Om  Du  unddrager  mig  din  Aand. 
O   slip  mig  ei,  viig  ei  tllbage, 
O   leed  mig  stedse  ved  din  Haand. 
Til  dig,   til   dig  er  al  min  Trang, 
Du  er  min  Lov,  min  Takkesang. 


^c6!(Q>o, 

Paa   den  Gyldendalske  Boghaxdels  Foriorr 
kommet: 

Trzdie  Foike-Udgave 

af 

F  O  RTÆ  L  L I N  i 

af 

Bjørnstjerne  Bjørnson 

Indhold: 

iste  Del:  Arne.  —  Synnøve  Solbakken 
og  Kirkegaarden.  —  Smaa^tykker:  Blakken,  t-  inrond.  — 
Faderen.  —  Ørneredet.  —  Trofasthed.  —  En  Livsgaade.  — 
En  ny  Feriefart.  —  Bjornejægeren.  —  Ej  faarleg  Friing.  — 
Et  farligt  Frieri. 

2den  Del:  En  glad  Gut.    —    Fiskerjenten.    —    Brude- 
Slaatten. 

4  Kr. ;  eleg.  indb.  i  2  dertil  comp.  Bind  6  Kr.  40  Øre. 


NORSKE 

FOLKE-  OG  HULDRE-EVENTYR 

i  Udvalg  ved 

P.  Chr.  Asbje-rnsen. 

Med   omkring  100   II  I  u  s  trat  i  o  n  e  r 

efter  Originaltegninger  af  Malerne 

P.  N.  Arboe,  H.  Gude,  V.  St.  Lerche,  Eilif  Peterssen, 
A.  Schneider,  O.  Sinding,  A.  Tidemand  og  E.  Werenskiold: 

samt  Portraiter  af 

P.   Chr.   Asbjørnsen  og.  Jøjgen  Moe.      ^^ 

4  Kr.;  eleg.  indb.  6  Kr.  251^^. 


